
PATULJAK IZ ZABORAVLJENE 
ZEMLJE 


Izdanje: Beograd 1966. godina 


Negdje postoji zemlja. Ne 
pitajte gdje! U suncu i 
magli, u zagrljaju 
vjetrova. Kraj mora, ispod 
zvjjezda —naći je niko 


neće. 


U ZABORAVLJENOJ ZEMLJI 


Zaboravljena Zemlja! 

Pretpostavljam da će vaše prvo pitanje biti: 

— A gdje se nalazi ta zemlja 1 kakva je? 

Ali ja vam neću moći odgovoriti sasvim tačno jer ne znam sve 
o njoj. Znam samo da se prostirala na sjeveru, uz more, da su je 
vjetrovi često obilazili, talasi umivali, da su se na vrhovima 
njenih planina odmarali oblaci, a na kamenim obalama bijeli 
galebovi. U noćima punog mjeseca pjevale su na pučini ribe koje 
su izlazile iz nepoznatih dubina, iz carstva u koje ljudsko oko nije 
nikad zavirilo. Pjevale su do zore 1 onda odlazile, umorne 1 vesele, 
da sačekaju drugu mjesečevu noć. A dok su ribe odlazile, podizali 
su se sa hridina probuđeni galebovi i polijetali na istok da 
pozdrave sunce. Dugo, dugo su nad morem odjekivali njihovi 
krici. 

Znam još nešto: da su lađe oprezno zaobilazile obale 
Zaboravljene Zemlje. Zbog vjetrova, sigurno, koji su se naglo 
dizali, uzburkavali vodu 1 slali na morsko dno sve što im se našlo 
na putu. Zbog priča o brodovima koji se nisu vratili, o mornarima 
koji su zavedeni pjesmom riba otišli u morske dubine 1 ostali 


tamo. 


Možda je Zaboravljena Zemlja bila zaista neobična. Možda je 
bila samo nedovoljno poznata pa je sve što se o njoj govorilo 
ličilo na bajku. Možda će zato i moja priča o Sunčanu i Pahuljici 
ličiti na bajku, ali ja unaprijed obećavam da ću ispričati samo ono 
što sam čuo. 

Vi sad opet pitate: 

— Ko su bili Sunčan 1 Pahuljica? 

Da vas ne bi mučila znatiželja, kazaću vam od-mah: bili su 
patuljci. Zivjeli su u Zaboravljenoj Zemlji, imali kućicu, 
napravljenu od crvenih koralja, na visokoj i bijeloj morskoj 
hridini. Šumom su ih uspavljivali i budili talasi, sa galebovima i 


ribama bili su veliki prijatelji. 


I još ću vam nešto kazati: Sunčan i Pahuljica su bili brat i 
sestra i nisu znali da osim njihove postoje na svijetu 1 druge 
zemlje, da postoji išta ljepše od njihove obale, od planina s 
vrhovima uklesanim u nebo. 

Da su znali — možda bi bili manje srećni! Možda bi ih mučila 


čežnja za daljinama, za nedokučenim tajnama. Možda, kažem, jer 


ne mogu da tvrdim da su moja predviđanja sasvim tačna. 
Jedno je ipak sigurno: da su Sunčan i Pahuljica bili zadovoljni, 
bezbrižni i slobodni kao ptice, da im nije bilo ni tijesno ni 


dosadno u Zaboravljenoj Zemlji. 


Pahuljica je imala zlatnu kosu 1 glas čist kao kap planinske 
vode. Pred sunčev zalazak izlazila je iz koraljne kućice na bijele 
stijene i tamo, sve do rađanja zvijezda, pjevala. I tada su sa svih 
strana dolijetali galebovi da je slušaju, a ribe svirači podizali se iz 
vode da je prate. Pahuljica je, zaista pjevala divno. Da je neko 
nepoznat naišao u to vrijeme pored obale Zaboravljene Zemlje, 
sigurno bi pomislio: to pjeva morska sirena. I sačekao bi drugo 
veče da čuje zavodljive melodije, bio bi nestrpljiv kao što su bili 
nestrpljivi 1 bijeli galebovi kad se Pahuljica ne bi pojavila u 


uobičajeno vrijeme ili kad se uopšte ne bi pojavila. A događalo se 


i to. Događalo se da ode sa Sunčanom u planinu crnih borova, 
gdje nisu dopirali šumovi mora, gdje se umjesto galebova krika 
čulo urlikanje kurjaka ili rika jelena. 

Ista zemlja —a dva svijeta! 

U sjenkama borova, u krilu planine, bilo je sve drukčije. 
Kuckali su djetlići, pjevali slavuji, prikradale se iz gustih čestara 
divlje zvijeri. U granama se igrao vjetar, u bistrim jezerskim 
vodama kupale se zlatokljune ptice 1 divni, bijeli labudovi. 
Nigdje tu nije bilo sasvim pusto, sasvim tiho. 

Danima su Sunčan i Pahuljica lutali planinom, spavali na 
travnim poljanama, umivali se rosom sa cvijeća, brali jagode 
krupne kao orasi i pečurke slađe od meda. 

Pili su vodu na izvorima mladosti. 


Pili su vodu na izvorima ljepote. 

Poznavali su jezik ptica i razgovarali s njima, poznavali su 
jezik divljih zvijeri 1 nisu ih se bojali. Jahali su na jelenima i 


kurjacima, odlazili u posjete medvjedima. Pred njima se nigdje 


nisu zatvarala vrata, za njih nisu postojale tajne. 

Pa recite sad: zar im se ne bi moglo pozavidjeti na takvom 
životu? Zar nisu bili srećni, zar im zaista nije bilo lijepo u 
Zaboravljenoj Zemlji? 

Vi ćete reći — da. 

I ja kažem: da. I radujem se što nije bilo drugačije, a ponekad 
mislim: kako bi bilo dobro da sam se nalazio u društvu s njima? 
Radovao bih se još više da je sve ostalo nepromijenjeno do kraja 
njihova života. Ali nije! I moja priča ne može, na žalost, da se 
završi, jer se u životu Sunčana i Pahuljice dogodilo nešto što je 
zauvijek uništilo njihovu veliku sreću. Vi ste sad sigurno 
nestrpljivi? Polako! Ne može se kazati sve najednom. A ovdje 


zapravo i počinje prava priča. 


KAD SUNČAN NIJE BIO KOD KUĆE 


Dogodilo se upravo tada. 

Sunčan se nalazio u planini, u lovu, a Pahuljica je, kao i 
obično, provodila vrijeme na obali 1 u koraljnoj kućici. Nije joj 
bilo neobično što je ostala sama. Nije imala čega da se boji jer u 
Zaboravljenoj Zemlji nije imala neprijatelja. 

Možda bi bilo bolje da je ipak računala na opasnost koja 
odnekud može da prijeti. Možda bi izbjegla ono što je došlo 
iznenada 1 što više nije mogla da spriječi. 

Ali — zar iko u životu može sve predvidjeti? Zar ne bi bilo 
suvišno tražiti to i od male, neiskusne Pahuljice? 

Mi kažemo: opreznost je majka mudrosti. I dobro je ako se 
držimo te stare poslovice. Imaćemo manje neprilika. Ali Pahuljica 


nije znala tu poslovicu i nije imala razloga da bude naročito 


oprezna; pa ipak ne mogu a da joj ne prebacim što nije bila malo 
drugačija. I vi ćete se sigurno složiti sa mnom kad saznate sve. 
Jednom, u svitanje, pojavio se na domaku Zaboravljene 
Zemlje jedrenjak. Došao je iz nepoznatog pravca sa pučine i 
plovio s namjerom da se usidri uz kamenu obalu, plovio pravo 


prema stijeni na kojoj se nalazila koraljna kućica. 

Pahuljiča ga nije prva primijetila. Primijetili su ga galebovi i 


pojurili mu u susret Vičući: 

— Vratite se, mornari! Okrenite lađu na drugu stranu dok vas 

vjetrovi nisu primijetili. 

Lađa se nije zaustavila, nije promijenila pravac. 

—Ako nas ne poslušate, kajaćete se — nastavljali su galebovi; 
— Otkad postoji Zaboravljena Zemlja, nijedna se lađa nije vratila 
1Z ovih voda. 

Lađa se nije zaustavljala. 

Možda mornari nisu razumjeli galebove. Ili nisu htjeli da ih 
poslušaju uvjereni da ih ništa ne može spriječiti da priđu obali 
nepoznate zemlje. 

A vjetrovi? 

Jesu li spavali, jesu li bili umomi? 

Ne! 

Naletjeli su odjednom, izvukli se odnekud iz podzemnih 
pećina, iz tajnih skloništa ili su se spustili s planinskih vrhova, s 
crnih oblaka koji su tamo ležali. Začas je zaurlalo more, zamrli 
krikovi galebova, a jedrenjak nestao u talasima. 

—Gotovo! — uzdahnula je Pahuljica. — Potonuli su! 

Ali se prevarila. Jedrenjak se brzo pojavio na pučini, jedrenjak 
je nastavio svoj put. Vodila ga je ruka iskusnog kormilara, možda 
baš onog za koga su pomorci govorili da svuda može stići, svuda 
pristati. 

Hoće li konačno pasti u vodu mit o nedokučivoj obali 
Zaboravljene Zemlje? 

Izgledalo je — da! 

Uzalud su bjesnjeli vjetrovi, valjali se i pjenili talasi. Jedrenjak 
se primicao obali, postajao sve veći, veći. I nije prošlo mnogo 


vremena — pristao je. 


Vjetrovi su bili pobijeđeni i povukli su se. 

Galebovi su bili začuđeni i nisu mogli da se smire, da se 
nagledaju lađe kojoj vjetrovi nisu mogli ništa da učine. 

Ne manje bila je začuđena i uznemirena Pahuljica. Prvi put u 
životu vidjela je lađu 1 ljude, koji su ličili na divove, kad su se 
iskrcali na obalu i našli na domaku koraljne kućice. Tek tada je 
zaključila: 

—rTrebalo je da se sakrijem negdje. Ako me nađu, ko zna šta 
se može dogoditi. 

Ali već je bilo kasno. Mornari su primijetili kućicu od crvenih 
koralja i povikali: 

—Ovdje neko živi! Ovo nije pusta zemlja. 

Pošli su ivicom obale prema koraljnoj kućici. 

Pahuljica ih je pratila pogledom, a onda, ne znajući više šta drugo 
da radi, izašla je napolje iz koraljne kućice. 

—Ako me moje rođene oči ne varaju, — uzviknuo je jedan od 
mornara — došli smo u zemlju patuljaka. 

—Zaista, — dodao je drugi — i meni se tako čini. 

Brzo su se okupili oko Pahuljice, počeli da se raspituju: kako 
se zove zemlja u koju su stigli, ko živi u njoj. Bili su znatiželjni, 
zavirivali u koraljnu kućicu, ali nisu mogli ući unutra. 

—Ima li u blizini izvora slatke vode? — upitali su Pahuljicu. 

—Mnogo ih ima u mojoj zemlji — odgovorila je ona. — Ako 
hoćete, mogu vas odvesti do njih. 

—Odvedi nas — zamolili su je mornari. — Žedni smo, a 
moramo da se obezbijedimo za dalju plovidbu. 

Pahuljica ihje odvela do najbližeg izvora. Mornari su pili, a 
zatim su dugo punili burad 1 nosili ih na jedrenjak. Kad je sve bilo 


gotovo, počeli su se pripremati za odlazak, a kapetan je rekao 


Pahuljici: 

—Pođi sa nama, mala. Napusti ovu zemlju gdje niko ne 
dolazi. Biće ti lijepo na našoj lađi. Mi smo vječni putnici, 
ustavljamo se samo kad moramo. 

—Meni je ovdje najljepše — odgovorila je Pahuljica. — 
Imam sve što mi treba, zadovoljna sam. 

—Da vidiš druge zemlje, da vidiš velike gradove pored mora, 
ne bi tako govorila. 

—Možda! Ali ja ne želim da napuštam svoju zemlju. 

Kapetan se nasmijao 1 okrenuo mornarima: 

—Gle, kako je uporna! Ali mi ćemo je ipak ukrcati na 
jedrenjak. Imani jedan plan, mala djevojka će nam dobro doći. 

Pahuljica je shvatila da se kapetan ne šali. 

—Neću! — uzviknula je. — Neću da me vodite. Kapetan se 

opet nasmijao 1 naredio: 

—Povedite je. Vrijeme je da dižemo sidro. Jedan mornar je 

uhvatio i ponio Pahuljicu. U 
njegovom naručju ona je izgledala sitna kao dijete. Uzaiud se 
otimala, plakala i molila. 

— Pustite me! Ostavite me da živim u svojoj zemlji! 

Suze joj nisu pomogle. Molbe joj nisu pomogle. 

Onda je počela da doziva Sunčana, da traži pomoć od bijetih 
galebova: 

—Ne dajte da me odvedu — vikala je. — Spasite me. 

Galebovi su poletjeli sa stijena, napali na mornare. Udarali su 
ih kljunovima i krilima, dovikivali vjetrovima: 

—Uzburkajte more! Potopite brod! 

Vjetrovi su ih poslušali. 


Vjetrovi su bili ljuti 1 navalili su sa svih strana na jedrenjak 


koji je bio spreman za polazak. 

Podigla se voda iz najdubljih dubina, spustili se nad obalu crni 
oblaci, sijevnule munje, zapraštali gromovi. 

Ali kao da je imao čarobnu moć, kao da je imao krila — 
jedrenjak je isplovio na pučinu. Dugo su ga pratili vjetrovi, dugo 
su ga pratili galebovi, dok se konačno nisu uvjerili da je sve 
uzalud. 

Konačno se na obali Zaboravljene Zemlje pojavila nepotopiva 
lađa, došao je legendarni kormilar koga će slaviti pomorci po 
svima lukama, po svima morima, pozivati ga da im priča: kako je 
pobijedio vjetrove, kakva je zemlja u koju ranije niko nije stigao. 

Kad su se vjetrovi povukli i more smirilo, kad je prošla 
opasnost, zapjevali su mornari na palubi jedrenjaka. Bili su veseli 
i zadovoljni. Moći će uskoro da se hvale u lukama da su se 
ukotvili na obali Zaboravljene Zemlje, moći će da im pokažu 
malu Pahuljicu. 

Nju su smjestili u kabinu 1 ostavili tamo da plače i tuguje. A 
ona je zaista plakala tako gorko da bi se sažalilo i najokrutnije 
srce. Plakala je za bratom Sunčanom, za izgubljenom srećom, za 
svim što je ostalo iza nje 1 što više nikad neće vidjeti. 

Ko zna dokle će otploviti jedrenjak? 


Ko zna kakva je sudbina čeka? 


PRAZNA JE KORALJNA KUĆICA 


Sunčan se vraćao iz planine kasno, tog istog dana. Nosio je 
nisku ulovljene divljači 1 bio zadovoljan. Takva lovačka sreća nije 
ga odavno pratila. 


—Obradovaću Pahuljicu — mislio je. — Dugo me već čeka, 


dugo sam se zadržao u planinama. 

Sa staze kojom se spuštao već je ugledao obalu 1 koraljnu 
kućicu na bijeloj hridi. Požurio je da što prije stigne i ne sluteći da 
je koraljna kućica prazna, da je čitava obala pusta. Zapjevao je, 
kao 1 uvijek kad se vraćao, jer je znao: Pahuljica će izaći na 
kamenu terasu da ga dočeka. 

Ali — ovoga puta ona nije izašla. 

Poletjeli su mu u susret samo galebovi VIČUuĆI: 

— Ti pjevaš, Sunčane, a trebalo bi da plačeš! 

—Zašto da plačem? — upitao je on. 

—Odveli su tvoju sestru. Pahuljicu. Nikad je više nećeš 
vidjeti. 

Sunčan je pomislio da se galebovi šale. I rekao je: 

—kKo može da odvede Pahuljicu? Vi se šalite, galebovi? 

—Ako ne veruješ nama, uvjeri se sam. Tvoja kuća je prazna. 
Pahuljica je već daleko na moru na jedrenjaku koga ni vjetrovi 
nisu mogli potopiti. 

Sunčan još uvijek nije vjerovao. 

Potrčao je uza stijene, ušao u koraljnu kućicu, počeo da doziva 
Pahuljicu. Niko mu se nije javio 1 tek tada je shvatio da se 
galebovi nisu šalili. 

Kako se osjećao, nije potrebno govoriti. Ali šta je mogao da 
učini kad je stigao suviše kasno, kad je Pahuljica već plovila 
nepreglednim morem? 

Dugo je sjedio na stijeni nijem i nepomičan. Nije više čuo ni 
galebove kako plaču, nije primijetio da zalazi sunce. 

Ipak nije mogao da se pomiri s onim što se dogodilo. Morao je 
nešto učiniti, ali šta? Da krene za jedrenjakom — more je veliko, 


nikad ga neće prebroditi. Da čeka — još gore. Čudo se neće do- 


goditi. 

Na kraju je zaključio da ode kod kovača iz Vatrenih Pećina i 
da od njega zatraži savjet. 

Krenuo je odmah 1 još prije nego što su se rodile zvijezde, 
stigao je u brda, u područje Vatrenih Pećina, gdje je 
usamljeničkim 1 tajanstvenim životom živio kovač — patuljak. 

Zatekao je kovača kako sjedi na kamenu ispred pećine, u kojoj 
su bljeskali odsjaji vječne vatre, u koju niko osim njega nije 
zavirivao. Vatra je izbijala iz utrobe zemlje 1 kovač je na njoj 
kovao vrškove strijela, mačeva, sve što je bilo potrebno 
patuljcima u Zaboravljenoj Zemlji. 

— Kakva te nevolja tjera u ovo doba? — upitao je zamorenog 
Sunčana. 

—Velika nevolja. Danas je do naše obale doplovio jedrenjak i 
odnio moju sestru Pahuljicu. 

—To je zaista velika nevolja. To se nikada dosad nije 
dogodilo u Zaboravljenoj Zemlji. 

—Došao sam da tražim savjet. Ti si upamtio mnogo godina, ti 
si najstariji 1 najmudriji među patuljcima, ti mi reci: šta da radim. 

Kovač nije odgovorio odmah. Gladio je rukom svoju dugu 
bradu i razmišljao je. 

—Da sam mlad kao ti, — rekao je napokon — pošao bih 
preko mora da tražim Pahuljicu. 

—Mislio sam na to. Ali ko će mi kazati gdje da je nađem? 

— Niko ti to neće moći kazati. 

—Onda ću čitavog života uzalud lutati po beskrajnom moru. 

—Možda. 


— neću naći Pahuljicu. 


—Ako nisi spreman da žrtvuješ sve što se može žrtvovati, 
ostani u Zaboravljenoj Zemiji. 

—Spreman sam da žrtvujem i sam život samo da se Pahuljica 
vrati ovamo. 

—Znao sam da imaš veliko srce. I ja ti savjetujem: još sutra 
prije sunca kreni na put. 

—Hvala! — odgovorio je Sunčan. — Poslušaću tvoj savjet. I 
neću se vratiti u Zaboravljenu Zemlju dok ne nađem Pahuljicu. 


—Drago mi je što nisi kukavica. Ali sama hrabrost nije 


dovoljna na tvom putu. Dobićeš od mene oružje kakvo nikad nije 
imao nijedan patuljak. Dobićeš strijele kojima ćeš moći da obaraš 
1 zvijezde s neba, dobićeš mač blistav kao mjesečina, oštar kao 
munja. 

—Hvala još jednom — izgovorio je Sunčan. — Ako se ikad 
vratim u Zaboravljenu Zemlju, nastojaću da ti se odužim. 

—Ništa ne tražim od tebe. Ako čujem da si bio hrabar i 
ustrajan, ako pomogneš maloj Pahuljici, biću sasvim zadovoljan. 

Kovač se digao sa stijene 1 začas nestao u otvoru pećine. 

Dugo se nije vraćao. Kao da je morao da se spušta u samu 
utrobu zemlje. A ko zna — možda 1 jeste. Niko osim njega nije 
poznavao tajne Vatrenih Pećina. Niko nije znao kako on kuje i od 
čega kuje. Među patuljcima se pričalo čak 1 to da kovač ima 
pomoćnika neobična izgleda, da se taj pomoćnik nikad ne 
pojavljuje i ne dozvoljava da ga drugi vide. 

Ne manje od ostalih bio je znatiželjan Sunčan. 

Kako bi rado pošao za kovačem u utrobu brda, do neugasivih 
vatri! Ali kovač ga nije pozvao, nije ni pomislio da ga pozove. On 
je kao oči čuvao tajnu Pećina, tajnu svog zanata. 

Da li je zaista postojao pomoćnik o kome su pričali? 

Hoće li kovač jednog dana, kad osjeti da je nemoćan, pozvati 
patuljke 1 otkriti im svoje tajne? 

Ko zna? 

Patuljci nisu smjeli da pitaju. Kovač nije ništa govorio. On je 
uopšte malo govorio a nikad se nije odmicao od Vatrenih Pećina. 

Patuljci su ponekad bili zabrinuti: ko će im poslije njega 
kovati vrškove strijela? Zar će ponovo morati da se služe 
kamenim vrškovima koje su sami pravili, kamenim mačevima od 


kojih je bilo malo koristi? 


Kovač je tajanstveno šutio. Patuljcima je ostalo samo da 
čekaju. 

Sunčan je morao dugo da čeka pred pećinom. Postao je čak 
uznemiren. Nepotrebno. Kovač se pojavio 1 donio sve što je 
obećao: luk i strijele, i mač. 

— Uzmi, — rekao je — 1 sad možeš ići. Nadam se da nećeš 
osramotiti patuljke iz Zaboravljene Zemlje. 

Sunčan je izvukao mač iz korica. I samo što je to učinio, 
morao je zaslijepljen bljeskom da zatvori oči. Kao da je negdje 
blizu, sasvim blizu, planula munja. 

Kovač se nasmijao i rekao: 

—Ti ćeš se brzo naviknuti. Ali drugi neće. Drugi će bježati 
ispred tebe čim potegneš mač. Razmahni samo, da se uvjeriš. 

Sunčan je poslušao kovača. Razmahnuo je mačem i gle čuda: 
na sve strane, kao sitne zvijezde, prosule su se varnice. Zrakom se 
prolomio zvižduk i ko ne bi znao o čemu se radi, pomislio bi da je 
od-nekud strašnom brzinom naletio vjetar. 

Sunčan je stajao začuđen, bez riječi. 

Kovač se opet nasmijao. 

—Sad si se uvjerio kakvo oružje nosiš. Dao sam ti mač kakav 
nije imao još niko. Ako budeš imao 1 hrabro srce, kao što mislim 
da imaš, biće ti uvijek otvoreni svi putevi. 

Sunčan nije imao šta da primijeti. Kovač je govorio istinu. 
Takvim mačem mogla se rastjerati čitava vojska neprijatelja. 

—Drvo je meko pod njegovim sječivom — nastavio je kovač. 
— Kamen je mek, sve je meko. Kovao sam ga deset godina, 
čuvao sam ga za patuljka koji će biti dostojan da ga nosi. I 


uvjeren sam da se nisam prevario u izboru. 


—Drago mi je što to čujem — izgovorio je Sunčan. — 
Zaklinjem se ovim mačem da se neću vratiti u Zaboravljenu 
Zemlju dok ne nađem Pahuljicu. 

—Zelim ti mnogo sreće. I priznajem: Žao mi je što nisam 
mlad, što nisam na tvome mjestu. 

Posljednje riječi kovač je izgovorio u hodu. Nestao je u otvoru 
pećine i još samo nekoliko časaka ocrtavao se njegov lik u 
odsjaju vatre. Zatim se izgubio kao da ga je progutala zemlja. 

Sunčan je ostao sam. 

Iznad njega na plavom nebu smijale su se zvijezde. Negdje u 
mraku, ne sasvim daleko — šumili su crni borovi. 

—A sad! — rekao je sam sebi — sad treba da dokažem ko 
sam i kakav sam. 

Krenuo je od Vatrenih Pećina pod snažnim dojmom susreta s 
kovačem. Činilo mu se da. poslije razgovora s njim može postići 
sve što naumi, da je sto puta snažniji 1 hrabriji nego što je dotad 
bio. 

Još nekoliko puta isprobao je čudotvornu moć mača. I svaki 
put kad bi razmahnuo, rasipale su se varnice, prolamao se 
zvižduk. Zaslijepljene i uplašene, bježale su sa grana probuđene 
ptice. Bježale su na sve strane divlje zvijeri tražeći nova skoništa 
jer im se činilo da se priprema oluja. 

Zaista — čudan mač! Kao da je bio iskovan od munja, od 
same vatre. Ko zna— možda i jest. Možda su kovaču pomagali 
sami gromovi da ga iskuje. 

Kad je stigao do koraljne kućice, Sunčana je ponovo uhvatila 
tuga, ponovo je osjetio koliko je sve pusto bez Pahuljice. 

U mraku su, kao i uvijek, pljuskali talasi o obalu, na stijenama 


su spavali galebovi, kupale se zvijezde u vodi. Ali mala, crvena 


kućica bila je prazna. 

Sunčan nije ni pomislio da spava. Do zore je imao dovoljno 
vremena da se pripremi Za put. 

—Kad sam isprobao mač, zašto da ne isprobam i strijele — 
rekao je sam sebi. — Da vidim obaraju li zvijezde s neba. 

Popeo se na vrh najviše hridi, razbudio galebove. Dugo je 
zatezao luk, dugo nišanio usamljenu zvijezdu nad Zaboravljenom 
Zemljom. 

Konačno, strijela se otrgla sa tetive 1 poletjela kroz tamnu noć, 
pojurila k nebu. 

Sunčan je čekao. 

Zvijezda je treperila na istom mjestu i nije bilo nikakvog 
izgleda da će pasti. 

—Promašio sam — zaključio je. — Ili se stari kovač našalio. 

Ali ne! 

Zvijezda se odjednom otkinula sa plavognebeskog svoda 1 
počela da pada. Iza nje je ostajao trag, blještav kao zmajev rep. 

Sunčan je obradovan uzviknuo: 

—Pogodio sam. 

Zvijezda se srušila u more ne sasvim daleko od obale. 
Nekoliko galebova poletjelo je tamo, ali nisu našli ništa osirm 
uzburkanih talasa 1 riba koje su uplašeno bježale. 

Kovač se nije šalio. Ali Sunčan se odmah pokajao što je 
oborio zvijezdu. Učinilo mu se da su ostale zvijezde počele 
plakati i rekao je sam sebi: 

Dobro je da znam kakav luk nosim, ali zvijezde neću više 


gađati. 


Ostatak noći proveo je u pripremanju malog čuna. Ukrcao je 
sve što mu je moglo zatrebati na putu i otisnuo se na pučinu još 
prije izlaska sunca. 

Sa stijena su poletjeli galebovi da ga isprate. I dugo su nad 
obalom, nad morem odjekivali njihovi krici. 

Mali čun je plovio brzo, vjetar je udarao u njegovo bijelo 


jedro. Sunčan se često okretao da još jednom vidi kamenu obalu i 


crvenu kućicu na bijeloj hridi. A obala je postajala sve manja i 
uskoro nije mogao da vidi ništa osim nepregledne morske pučine 
po kojoj su igrali delfini 1 talasi, pučine koja je skrivala velik 
svijet tajni. 

Kuda će ga odnijeti vjetar? 

Kuda je otplovio jedrenjak? 

Pitao je vjetrove. 

Vjetrovi su šutjeli. 

Pitao je vodu. 


Voda je šutjela. 


Kad se spustila noć, pitao je zvijezde: 


—kKuda su odveli moju sestru Pahuljicu? 

—Mi smo spavale — odgovorile su zvijezde. — More je 
nepregledno, svijet je velik. Ako želiš da nađeš sestru, moraš biti 
strpljiv. Moraš biti hrabar. Možda ćeš putovati petnaest godina. 
Možda pet. Ko zna? Ako nisi spreman da izdržiš, vrati se. 

—Neću se vratiti dok ne nađem Pahuljicu. Sva ću mora obići, 
u sve luke zaviriti. Nek prolaze godine, neću se zaustaviti, neću 
se pokolebati. 


—Putuj 1 ne zaboravi — rekle su mu zvijezde — hrabri i 


strpljivi uvijek pobjeđuju. I još nešto: nemoj više da obaraš 
zvijezde. Ko zna kad i ko zna gdje će ti naša pomoć biti potrebna. 

—Pogriješio sam. Zaklinjem se da više nikad neću učiniti što 
sam učinio. 

Sunčan je plovio. 

Danju 1 noću, 1 kad su duvali vjetrovi, i kad je more mirovalo i 
ličilo na plavu beskrajnu livadu. 

Plovio je sa sjevera na jug, mjesec, dva, tri, a nigdje nije 
opazio nijednu obalu, nijednu zemlju. 

I počele su da ga muče sumnje: hoće li ikad u beskraju po 
kome je brodio naći svoju sestru. 

Ali da se vrati — na to nije ni pomišljao. Kad mu je bilo 
teško, govorio je sam sebi: 

—Pahuljici je još teže. Ona će čitavog života biti nesrećna. 

Često su ga pratile kiše i sustizale oluje. More je postajalo 
stravično, nebo tamno, a samo munje, oštre kao sablje, 
pokazivale su mu put. Po nekoliko dana nije se pojavijivalo 
sunce; izgledalo je tada da se nikad neće ni pojaviti, da nikad 
neće prestati urlik talasa 1 da će mali čun nestati zauvijek u 
morskim dubinama. 

Ali nije nestao. 

Oluje su prolazile, oblaci se povlačili, ponovo se rađalo 
nasmijano sunce, ponovo su izlazile iz svojih skrovišta ribe da se 
igraju. 

A jednom poslije oluje, kad je zavladala tišina, opazio je na 
pučini lađu, prvu nakon polaska iz Zaboravljene Zemlje. 

Možda je tamo Pahuljica" — pomislio je. — ,,Možda mi se 


sreća ipak nasmijala." 


Prilazio je sve bliže lađi. 

Lađa se nije micala i Sunčanu se odmah učinilo da je 
napuštena. 

Zaista je bilo tako. 

Lađa je stradala u oluji, jedra su joj bila pokidana, jarboli 


skršeni 1 sad je lagano lutala morem i lutaće dok ne potone. 


PAHULJICU SU UGRABILI VJETROVI 


Čuli ste kako se osjećala Pahuljica na jedrenjaku koji je 
odlazio iz Zaboravljene Zemlje na jug, na obale gdje su ležali 
veliki gradovi. 

Kapetan je imao neobičan plan 1 nije se uzalud pobrinuo da 
Pahuljicu zatvore u kabinu i da paze na nju. 

Njegov jedrenjak je bio prvi koji je pristao na obali 
Zaboravljene Zemlje i vratio se. I znao je da će o tome pričati svi 


mornari, svi kapetani, da čak mnogi neće ni povjerovati. A on će 


lako da ih uvjeri, on će ih povesti i pokazati im malu djevojku 
zlatne kose 1 reći: 

— Našao sam je tamo. Našao sam je i poveo je sa sobom da 
vas uvjerim. 

I znao je još nešto: da će poslije toga još mnogo njih zaželjeti 
da vide Pahuljicu, da će mnogi za nju ponuditi novac 1 Zlato. 

Ponudiće sigurno: bogati trgovci, vlasniei cirkusa, kraljevi. I 
on će prodati Pahuljicu. Zašto ne?! Kupiće novi jedrenjak i 
otploviti opet u Zaboravljenu Zemlju da dovede drugu djevojku, 
da ih dovede mnogo. 

Tako je, eto, mislio kapetan. 

A Pahuljica? 

Ona ni slutila nije kakvu joj sudbinu pripremaju. 

Njena tuga je svakim danom postajala sve teža, svaku noć je 
sanjala o koraljnoj kućici na bijeloj stijeni o proplancima punim 
cvijeća. I pitala je galebove: 

—Da niste iz Zaboravljene Zemlje? Da niste vidjeli mog brata 
Sunčana? 

Ali ne žive svi galebovi u Zaboravljenoj Zemlji. Mnogo je 
obala, mnogo je mora i mnogo galebova. Teško je među njima 
bilo naći one iz Zaboravljene Zemlje. Teško — 1 zato nijedan 
galeb nije mogao da utješi Pahuljicu. 

—Ne poznajemo tu zemlju — odgovarali su joj oni. — Ne 
poznajemo ni tvoga brata Sunčana. 

Pahuljica je bila uporna i često je pitala. Možda će se među 
galebovima ipak naći jedan koji će umjeti nešto da joj kaže, koji 
će znati gdje se nalazi Zaboravljena Zemlja 1 odnijeti tamo njenu 
poruku. 


Mnogi su joj galebovi obećali: ,,Ako ikad stignemo u 


Zaboravljenu Zemlju, potražićemo tvog brata 1 reći mu da smo te 
Vidjeli." 

Pahuljica se stalno nadala da će se nešto dogoditi, da će 
Sunčan, ili neko drugi, doći na lađu, 1 pružiti joj pomoć. 

Od nade je jedino i živjela. 

U kabinu je često dolazio kapetan jedrenjaka i pitao: 

—Kako se osjeća mala djevojka iz Zaboravljene Zemlje? Je li 
prestala da tuguje? 

—Nikad neću prestati da tugujem — odgovorila je Pahuljica. 
— Nikad neću zaboraviti svoju zemlju i pomiriti se s tim da 
ostanem na tvojoj lađi. 

— Ja 1 ne tražim da ostaneš — zagonetno se smijao kapetan. 
— Uskoro, možda u prvoj luci, do zvoliću ti da se iskrcaš. 

Pahuljica ga nije shvatila. Ali je dobro znala da joj kapetan ne 
sprema ništa dobro 1 čim bi napustio njenu kabinu, počinjala je da 
plače. 

Šta joj je drugo preostajaio! 

Bez poznanika, bez Sunčana, ona je bila nemoćnija od 
najmanjeg djeteta. 

Pokušavala je da razgovara sa zvijezdama. 

One su šutjele. 

Pokušavala je da razgovara s vjetrovima. 

Vjetrovi su šutjeli. 

U predvečerja, kad je, kao nekad na svojoj obali, slušala kako 
se dozivaju i pjevaju ribe, postajala je još tužnija. 

Da je znala za Sunčanov put, sigurno bi se drugačije osjećala. 

Ali ko će da joj kaže! 

A nije znala još nešto: da su južni vjetrovi doznali za poraz 


sjevernih vjetrova kod Zaboravljene Zemlje i počeli da im se 


rugaju: ,,Vi ste obrukali sve vjetrove. Niste mogli potopiti običan 
jedrenjak." 

— NI vi ga ne biste mogli potopiti. 

—Mi ćemo ga potopiti. Mi ćemo vam pokazati šta možemo. 

Tako je jedrenjak plovio u susret novoj opasnosti. Vjetrovi su 
ga čekali u vodama južnih mora na nepreglednoj pučini, i 
dočekali su ga. 

Začas je nebo postalo tamno, uznemirilo se, zaurlalo 1 
zapjenilo se more. Podigli su se ogromni talasi i pojurili na sve 
strane, čak do dalekih obala. 

Ribe su se žurno spuštale u dubine, tamo gdje je voda bila 
mirna, gdje nije dopirao zvižduk vjetra. 

Oblaci su zatvorili vidik i činilo se da je nad more pala noć. 


Na jedrenjaku je dugo odjekivalo zvono 1 pozivalo na uzbunu. 
Mornari su se ustrčali po palubi, spuštali jedra čudeći se otkud 
najednom takvo nevrijeme. Ali kapetan nije bio uznemiren. Ne 
jedanput je izmakao vjetrovima 1 olujama, ne jedanput je izveo 
lađu iz najvećih opasnosti. Bio je uvjeren da mu se nikad ništa ne 
može dogoditi. Ipak je morao da kaže: 

—Ovo nije obično nevrijeme. Izgleda da će dugo trajati i da 
ćemo se morati teško boriti s njim. 

Pokušao je da odredi pravac vjetra i nije uspio. Nije uspio jer 
su vjerovi navaljivali sa svih strana: s istoka i zapada, i s juga 1 
sjevera, i navaljivali su sve žešće. Talasi su udarali u bokove lađe, 
zaplju-skivali palubu, a nad vodom među oblacima odjekivala je 
grmljavina i bljeskale su munje. 

Dan se zaista pretvorio u noć. 

More se pretvorilo u čeljust strašne životinje, moru je postalo 


tijesno među obalama. Izgledalo je — preplaviće čitavu zemlju. 


—Ovog puta smo propali — govorili su uplašeni mornari. — 
Kapetan se zbunio, izdaje pogrešne komande. 

Vjetrovi su zaista zbunili kapetana, prvi put nakon dugog niza 
godina što ih je proveo na moru. 

—Šta se to sa mnom zbiva? — ljutio se kapetan. — Šta se to 
uopšte danas zbiva? Vjetrovi su poludjeli, more je poludjelo, 
nebo je poludjelo. Šta je to? 

A svakog časa postajalo je sve strašnije. Vjetrovi su gonili 
jedrenjak čas na jednu, čas na drugu stranu, talasi su ga podizali 
visoko prema nebu 1 bacali nazad u dubinu. 

— Šta da radimo? — pitali su mornari. 

—Izdržaćemo — odgovarao je kapetan. — Ako ne izdržimo, 
propali smo. 

Tako je prošao cijeli dan. 

Tako je prošla 1 cijela noć. 

Vjetrovi su govorili: 

—Ovo je zaista čudna lađa. Druga bi odavno potonula, druga 
ne bi izdržala ni pola dana. 

Čak su se i oni bili zamorili, čak su pomišljali da napuste 
bitku. 

Zar će pustiti lađu da im umakne? 

Zar će se povući pobijeđeni kao i sjeverni vjetrovi? 

I navaljivali su novom snagom ne dozvoljavajući posadi lađe 
da se odmori i da se pribere. 

Kapetan je u početku mislio da je neočekivano upao u vrtlog 
vjetrova i nadao se da će brzo probiti obruč i izvući lađu. A kad je 
novi dan smijenio noć i nije donio nikakve promjene, postalo mu 
je jasno da se prevario. Tek tada je počeo da ga hvata strah, a 


morao je da hrabri mornare, koji su sve češće uzvikivali: 


—Potonućemo! 
A neki su govorili: 
—Ovo je zbog male djevojke. Vjetrovi su njeni prijatelji, oni 


nas progone, oni nas više neće pustiti. 


Kapetan je slušao 1 rekao: 

—Možda imate pravo. Zamoliću Pahuljicu da porazgovara sa 
vjetrovima, da ih umiri. 

Odmah se spustio u njenu kabinu. 

—Ako nam ti ne pomogneš, izgubljeni smo — rekao je. 

—Ne znam kako da vam pomognem. 

— Vjetrovi su tvoji prijatelji, porazgovaraj s njima, zamoli ih 
da se povuku. 

—Neće me poslušati. Zašto bi me poslušali? 

—Pokušaj. Ako nam pomogneš, promijeniću pravac plovidbe i 
vratiću te u Zaboravljenu Zemlju. 

—Dobro, — pristala je Pahuljica — pokušaću. 


Izašla je na palubu s kapetanom i tek tu vidjela 


kakva se strašna bitka vodi. Oko nje su se sa svih strana okupili 
preplašeni mornari i počeli da mole: 

—Pomozi nam! TI si jedina koja nam možeš pomoći. 

Pahuljici je bilo žao mornara, podigla je ruku 1 uzviknula: 

—Čujte, vjetrovi! Stanite, vjetrovi. 

U tutnju talasa, u grmljavini, njen glas se jedva čuo. 

Vjetrovi se nisu zaustavili, nisu joj odgovorili. 

Mornari su čekali. 

A onda se dogodilo nešto što ih je potpuno zbunilo 1 uplašilo. 
Vjetrovi su zgrabili Pahuljicu i odnijeli je sa palube jedrenjaka. 

Kuda? — to niko nije znao! 

Zašto? — to niko nije znao! 

Mornari nisu vidjeli da je pala u more. Ali su vidjeli da su 
talasi postali još veći, nebo još tamnije. Tada su bili potpuno 
uvjereni da su ih vjetrovi progonili zbog male Pahuljice. 

—A sad? — pitali su. — Hoće li sad prestati da nam se svete? 
Pahuljicu su odnijeli, možda će se smiriti. 

Uzalud su se nadali. Vjetrovi nisu prestali da gone jedrenjak, i 
kapetan je naredio da se spuštaju u vodu čamci za spasavanje. 

Izgubio je bitku 1 ostala mu je još jedina nada da će negdje 
naići na obalu, na tvrdu zemlju i naći zaklon od vjetrova. Kad su 
se čamci otisli na pučinu, okrenuo se da još jednom vidi jedrenjak 
1 nije mogao da ne kaže: 

—Ovakvu lađu više nikađa neću imati. A ako je i budem imao, 
nikada neću pokušati da se usidrim na obali Zaboravljene Zemlje. 
Ona mi je donijela nesreću. 

Vjetrovi su konačno mogli da se smire. Dozivali su se po 
morskoj pučini, sakupljali se i odlučili da ne potope lađu, da je 


puste nek plovi pučinom dok sama ne potone. Odmah iza toga 


povukli su se da predahnu. Na moru je, kao poslije velike bitke, 
na stalo zatišje. Presjtali su da urliču talasi, razmakli su se oblaci i 
pojavilo se sunce. Podigle su se opet iz tamnih dubina ribe, 
poletjele su iznad obala ptice, ohrabrili se pomorci zatečeni na 
otvorenim morima i u lukama. 

— Prošlo je strašno nevrijeme! — javljali su mornari S 
brodova i stražari sa svjetionika. — More je opet mirno. Plovidba 
sigurna. 

Zaista je bilo tako. Umorili su se vjetrovi, istrošili snagu i 


zaključili da zadugo ne poduzimaju nove pohode. 


MEĐU PATULJCIMA DIVLJACIMA 


Čim se približio jedrenjaku, Sunčanu nije bilo teško da ga 
prepozna. Prema opisu to je mogao biti samo onaj jedrenjak koji 
se usidrio na obali Zaboravljene Zemlje 1 odnio Pahuljicu. Na 
boku je imao oznaku: crnog galeba koji leprša nad vodom 1 drži u 
kljunu ulovljenu ribu. 

Ostalo mu je još da se uvjeri je li jedrenjak prazan ili nije. 

Ali nije dospio. Kao da je upravo čekao da se Sunčan pojavi, 
jedrenjak je naglo počeo da tone. Zapljusnuli su ga talasi 1 začas 
je nestao u tamnoj dubini. 

Vjetrovi su konačno mogli biti zadovoljni. 

Sunčan je dugo posmatrao ustalasanu vodu 1 mislio o 
Pahuljici. 

Pitao je ribe. One su mu rekle: — U more nije potonula. Možda 
su je sa sobom odveli mornari. 

Ako ribe ne znaju — ko mu onda može reći? Ostale su još 


samo zvijezde. I one su mu, kad je pao mrak, zaista rekle: 


— Tvoju sestru su odnijeli južni vjetrovi u olujni zamak. 

—A gdje se nalazi taj zamak? — pitao je Sunčan. 

—Na otoku, usred mora. Ako budeš tražio, naći ćeš ga. Ako 
želiš da oslobodiš Pahuljicu, moraš nadmudriti južne vjetrove. 
Zvijezde mu više ništa nisu kazale. Sunčan je opet morao da se 
pita: kuda, na koju stranu svijeta da krene. Na moru nema 
putokaza. 

—Ako sam našao jedrenjak na okeanu, naći ću 1 olujni zamak 
— zaključio je on. — Važno je da Pahuljica Živi. 

Njegov čun je opet zaplovio pučinom. Opet su počeli da se 
nižu dani 1 noći, opet je morao da dokazuje koliko je strpljiv, 
koliko hrabar. 

Zaustavljao se na nepoznatim obalama, penjao se na kamene 
vrhove pustih ostrva i svuda pitao ribe 1 galebove: 

—Znate li mi kazati gdje se nalazi olujni zamak? 

—Ne znamo — dobivao je uvijek isti odgovor. — Nismo čuli 
ni da postoji takav zamak. 

— Postoji! — tvrdio je Sunčan. — Ja ga moram naći. 

On je vjerovao zvijezdama 1 nastavljao je put — morima po 
kojim nikad nisu plovili brodovi, kroz predjele vječnih magli i 
vječitih kiša. Često nije mogao da razlikuje dan od noći, često se 
pitao dokle će tako lutati. 

Konačno —stigao je u krajeve tropskoga sunca, u zemlje 
pokrivene prašumom, u zavičaj majmuna, papagaja i čudnog 
svijeta, o kome nikad ni čuo ni sanjao nije. 

Pokušao je da razgovara sa majmunima, da od njih dozna gdje 
se on to nalazi. A majmuni su se samo smijali i sa grana gađali ga 
ljuskama kokosovih oraha, grozdovima banana. Ponekad su se 


spuštali na zemlju, opkoljavali ga sa svih strana i pokušavali da 


ga zarobe. Sunčan je morao da se dohvata mača, da se brani 1 
nagoni u bijeg tu neobičnu vojsku drekavaca. 

Svuda — gdje god bi pristao, čekali su ga susreti s neobičnim 
stanovnicima divljih obala. A morao je da se zaustavlja, da traži 
hranu i vodu, da pita za olujni zamak. Možda se baš tu, na jugu, 
nalazilo ostrvo o kome su govorile zvijezde. Možda će ga 
poslužiti sreća. 

Sunčan je bio prvi putnik iz Zaboravljene Zemlje koji je stigao 
na jug. On je prvi vidio majmune i papagaje, prvi slušao riku 
krvožednih lavova. I često se pitao: 

—Zive li i ovdje patuljci? Ako žive, možda oni znaju gdje se 
nalazi olujni zamak. 

Tražio ih je po obalama, po kamenim pećinama pored mora, 
tražio u prašumama 1 u krunama drveća. 

Ali patuljaka nije bilo. 

Ne — prevario sam vas. 

Pojavili su se iznenada, kad ih Sunčan nije očekivao, izašli su 
iz šume na obalu 1 opkolili ga dok je spavao. Naoružani kopljima 
i kamenim sjekiricama, spretni 1 brzi kao majmuni, ličili su na 
prave divijake. 

Dugo su zatvarali krug oko Sunčana dogovarajući se 
pokretima ruku i glasovima, koji su ličili na ptičije, dugo im je 
trebalo da se odluče da priđu sasvim blizu. Uzeli su mu luk i 
strijele 1 tek tada, smatrajući da je razoružan 1 bezopasan, počeli 
da viču. 

Sunčan se probudio, ali nije mogao brzo da se snađe. Čim je 
pokušao da se podigne, patuljci su mu oštrim vrhovima svojih 
kopalja stavili do znanja da je zarobljen. 


—Da se ne šalite? — upitao je začuđeno Sunčan. — Ili želite 


da oprobate oštricu moga mača? 

Nije bilo odgovora. 

Patuljci nisu bili ljubazni. Da su mu kojim slučajem oduzeli 
mač, kao što su mu oduzeli luk 1 strijele, ko zna kako bi Sunčan 
prošao. Ali s mačem, kojim se mogao svakog časa poslužiti, on se 
osjećao sasvim sigurno i pustio je da vidi šta će patuljci divljaci 
poduzeti. 

—Ustani! — naredili su mu — i pođi s nama. 

—kKuda? -— upitao je Sunčan. 

—Vidjećeš! Ti si naš zarobljenik, ne smiješ ništa da pitaš. 

Sunčan je pošao s nadom da će od patuljaka, kad se smire i 
doznaju zašto putuje morima, saznati nešto o olujnom zamku. 
Nije se bojao jer je lako mogao da se obračuna i s čitavom 
vojskom divljaka. 

Vodili su ga ispod drveća, od čijih se krošanja nije vidjelo 
nebo — do poljane na kojoj su bile podignute kolibice, a u sredini 
gorjela vatra. 

Čim su opazili zarobljenika, istrčali su iz kolibice 
mnogobrojni patuljci, počeli da viču, da igraju, da plješću 
rukama. 

—Hoćemo li ga odmah na vatru? — pitali su. 

Sunčan je tek tada shvatio da se nalazi među pravim 
divljacima, ali je ostao miran i pustio da ga odvedu pred najveću 
kolibu, iz koje se izvukao patuljak čudna izgleda. Imao je na glavi 
kapu napravljenu od najraznovrsnijeg ptičijeg perja, poskakivao 
je u hodu, govorio nešto što ni Sunčan, a očito ni patuljci nisu 
razumjeli. 


Na poljani je prestala graja, svi okupljeni patuljci su 


povikivali: 

—Dolazi veliki vrač! 

To je dakle, bio onaj koji je trebalo da odluči o Sunčanovoj 
sudbini, kome su se bez pogovora pokoravali patuljci. 

Vrač je dugo, poput grabljivice ptice, kružio oko Sunčana, 
doticao ga rukama, zavirivao mu u lice i bez prestanka nešto 


govorio. 


Sunčanu je bila smiješna ta igra, ali je odlučio da izdrži 1 nije 
učinio nijedan pokret kojim bi rasrdio vrača. Čekao je da se vrač 
smiri, da ga nešto zapita. Vraču se nije žurilo 1 tek kad se umorio, 
prestao je da igra i upitao je Sunčana: 

—Ko si 1 zašto si došao ovamo? 

—Ja sam Sunčan iz Zaboravljene Zemlje — odgovorio je 
mirno Sunčan. 


—Ja nisam čuo za tvoju zemlju. Ti moraš umrijeti. Još danas 


prije mraka. 

—Budalo! — uzviknuo je Sunčan. — Nisam prebrodio tolika 
mora da mi ti sudiš. 

—Umrijećeš! Što ja kažem, mora biti izvršeno. 

Prije nego što je Sunčan uspio da mu odgovori, 
vrač je razmahnuo rukama i doviknuo patuljcima: 

—Uzmite ga 1 naložite,dobru vatru. 

Kao da su samo to čekali, patuljci su ponovo podigli graju, 
opkolili Sunčana. 

—Vidim da niste gostoprimljivi — rekao je Sunčan. — I žao 
mi je što ću morati da vam pokažem kakav mač imam. 

I vatreni mač je planuo. Čim su se prosule blještave zvijezde, 
čim se prolomio zvižduk, obamrli su od straha patuljci i kao 
snoplje popadali po zemlji. 

Vrač je pobjegao u svoju kolibu očekujući da će Sunčan 
pojuriti za njim. 

Ali Sunčanu takva pomisao nije bila ni na kraj pameti. Vratio 
je svoj mač u korice 1 viknuo: 

—Ustanite, patuljci. Ja sam vaš brat i nisam došao da vam 
donesem nesreću, došao sam da vam ponudim prijateljstvo. 

Dugo je trebalo da se patuljci oslobode straha. Dugo je trebalo 
dok su se podigli sa zemlje 1 vidjeli da im ne prijeti nikakva 
opasnost. Mnogi su žurno izmakli s poljane, sakrili se iza 
kolibica, a oni koji su ostali vratili su Sunčanu luk sa strijelama i 
rekli: 

—Ako si došao od najvećeg vrača, ako si njegov sin, mi te se 
pokoravamo. 

— Nisam sin velikog vrača. Došao sam iz Zaboravljene Zemlje 


1 tražim olujni zamak. Ako znate gdje se nalazi, kažite mi. 


Patuljci su se smirili, ali nisu ništa umjeli da mu kažu. 

—Naš vrač zna gdje se nalazi taj zamak — povikali su. — On 
sve Zna. 

Sunčan se nasmijao. 

On nije vjerovao da vrač zna gdje se nalazi olujni zamak pa 
ipak je zatražio da ga pozovu. 

Uplašeni vrač se pojavio na vratima kolibe bez kape od 
ptičijeg perja i odmah pao na zemlju Vičući: 

—Budi milostiv, nemoj me ubiti. 

—Ustani! — naredio mu je Sunčan. — Kaži jesi li čuo za 
olujni zamak! 

—Ja sam običan vrač, mali vrač. Nisam ništa čuo. 

—Znao sam to, ali nek i patuljci sad čuju kakav si neznalica, 
nek se uvjere koliko si ih puta prevario. 

To je bilo dovoljno da patuljci izgube strahopoštovanje prema 
vraču, da navale na njega sa svih strana. 

— Ti nisi dobar vrač — zavikali su mu. — Ti moraš da umreš. 

Sunčan je morao da brani nesrećnog vrača. 

—Ostavite ga, nek živi — rekao je. — Ali ga nemojte više 
slušati i nemojte ga hraniti i pojiti kao dosad. Nek ide u lov kao i 
vi, nek se sam brine o sebi. Takva kazna će mu biti dovoljna. 

Patuljci su nerado odustali od svog divljačkog nauma, ali nisu 
smjeli da se suprotstave Sunčanu, bojali su se da opet ne potegne 
vatreni mač. 

Vrač se žurno povukao u kolibu i sakrio tamo. 

Sunčan nije imao više šta da traži među patuljcima. Rekao im 
je da odlazi i počeo da se oprašta. 

Oni nisu htjeli da ga puste. Dugo su ga molili da ostane, a 


zatim su mu donijeli darove — sve što su mislili da je 


najdragocjenije u njihovim kolibama. Ispratili su ga do obale i 
sačekali da se mali čun otisne na pučinu. 

Dugo su mahali kopljima. 

Dugo su pljeskali rukama. 

Vikali! 

Jesu li se radovali što je Sunčan otplovio? 

Vjerovatno — da! 

U njegovim se rukama nalazio vatreni mač, 1 patuljci su bili i 
dalje uvjereni da ih je posjetio sin najvećeg vrača. Otada su slavili 
taj dan kao praznik. Očekivali su da će se Sunčan jednog takvoga 
dana pojaviti, pa su mu svake godine pripremali najljepše darove. 

A Sunčanu nije bilo ni na kraj pameti da se vrati među 
patuljke divljake. Njega su morile druge brige 1 na drugu stranu 


vodili daleki morski putevi. 


U OLUJNOM ZAMKU 


Da zvijezde nisu prevarile Sunčana? 

Ne! 

Pahuljicu su zaista odnijeli južni vjetrovi u svoj zamak na 
pustom otoku. A kakav je bio taj zamak i kad je sagrađen, ne zna 
se sasvim pouzdano. Ali nešto se ipak zna: da su se nekad na tom 
otoku podizale samo ogromne stijene i da su ponekad navraćali 
oblaci da se odmore. I ničeg više nije bilo. Kamen, a okolo — 
voda. Nije bilo ničeg dok vjetrovi nisu odlučili da se tu nastane. 
Tek tada počele su na otoku da se događaju čudne stvari. Vjetrovi 
su počeli da podižu svoj zamak. Pozvali su u pomoć munje i 
gromove da im klešu 1 razbijaju stijene, pozvali su morsku vodu 


da 1 ona učini šta može. Počelo je da se radi bez prestanka. 


Sijevale su munje, pucali gromovi, udarali u stijene mrki i snažni 
morski talasi. 

Koliko je sve to trajalo — niko nam neće moći tačno reći. 

Možda hiljadu godina, možda mnogo, mnogo više. Ali to nije 
ni važno. Važno je da je otok izmijenio izgled, da su vjetrovi 
postigli ono što su željeli. Napravljeni su vodoskoci kakve ne bi 
mogla sagraditi ruka nijednog majstora na svijetu, zasađeni su 
vrtovi — sjemenom najljepšeg cvijeća i tropskog drveća. A kad je 
sve bilo gotovo, vjetrovi su dotjerali oblake i na kamene temelje 
postavili zidove. Sagradili su visoke tornjeve od samih oblaka, 
sagradili sobe 1 velike sale, sagradili sve što im je bilo potrebno. 
Zatim su se uselili. Tu su se odmarali, odatle su polazili na daleke 
puteve, tu su se zabavljali s munjama i gromovima, tu su padale 
odluke o velikim morskim olujama. 

U širokom pasu oko otoka more nikad nije bilo mirno. 

Pomorci su dobro poznavali taj kraj i nisu zalazili u vode oko 
otoka, jer su znali: ako zađu, neće se više vratiti. 

Vjetrovi su dobro čuvali svoj zamak od nepoželjnih gostiju, 
vjetrovi su bili moćni. Kad su donijeli Pahuljicu, rekli su joj: 

—Ne očekuj da ćeš odavde otići. Biće ti lijepo, ali znaj da 


ovamo ne dolazi niko osim vjetrova 1 da nikad niko neće ni doći. 


Pahuljici je postalo jasno da su joj konačno zatvoreni Svi 
putevi za povratak. U olujnom zamku, među divljim vjetrovima, 
ona se osjećala potpuno izgubljenom i mislila je da više neće 
vidjeti ni Sunčana ni svoju zemlju. 

Zar će zaista čitav život morati da provede u tom čudnom, 
prokletom zamku? 

Izgledalo je — da! 

Ipak, bila je slobodnija nego na jedrenjaku. Mogla je da se 
kreće po otoku, da sjedi na obali i da sluša kako šume talasi i 
kako na mjesečini pjevaju ribe. 

Ponekad, samo ponekad, zaustavljali su se na stijenama 
galebovi da predahnu i prikupe snagu za dalji let. Pahuljica ih je 
pitala: 

—Kažite mi, galebovi, da niste doletjeli iz Zaboravljene 
Zemlje? 

—Nismo — odgovorili su joj. — Mi ne znamo za tu zemlju. 


Pahuljica je gubila nadu da će ikad doletjeti galeb iz njene 


zemlje, da će po njemu moći poslati poruku svom bratu Sunčanu. 

Uvijek kad su galebovi padali na obalu, ona ih je hranila, 
pričala s njima o morima i dalekim letovima, a naveče im je, kao 
nekad u Zaboravljenoj Zemlji, pjevala pjesme. Galebovi su 
osjetili da im je Pahuljica prijatelj, rado su slušali njene pjesme 1 
dolazili sve češće. Dolazili su oni koji su već jednom bili, dolazili 
su oni koji su čuli za malu djevojku u olujnom zamku. Kad su 
odlazili, bili su zadovoljni i svuda gdje su stizali pričali su priču O 
Pahuljici, svuda su govorili: 

—Galebovi nemaju većeg prijatelja od male Pahuljice. 

Ali galebovi nisu mogli da ne primijete tugu u očima male 
djevojke. I jednom kad su se iskupili na kamenoj obali, jednom 
kad je Pahuljica završila pjesmu, rekli su: 

—Odlučili smo da odletimo do tvoje zemlje. Ima nas mladih. 
Ima nas snažnih. Mnogi se mogu pouzdati u svoja krila. Kaži nam 
samo gdje se nalazi ta zemlja. 

—Daleko odavde! Daleko na sjeveru, preko mora. 

— Ništa nije daleko, ništa nemoguće! Govori... 

—Tamo živi moj brat Sunčan. U maloj kućici od crvenih 
koralja, na visokoj bijeloj hridini, neće ga biti teško naći. 

—Naći ćemo ga. Ako je živ, sigurno ćemo ga naći. 

—Kažite mu ovako: tvoja sestra Pahuljica se nalazi nasred 
mora u olujnom zamku. Ako želiš da joj pomogneš, kreni iz 
Zaboravljene Zemlje, ona te čeka. 

— To je sve? — upitali su galebovi. 

— To je sve što tražim od vas. 

Galebovi nisu više ništa čekali. Iz jata su se izdvojili 
najsnažniji, najbrži i najhrabriji. Poletjeli su odmah iznad zamka; 


iznad mora, na sjever, tamo gdje se nalazila Zaboravljena Zemlja. 


Pahuljica ih je ispratila pogledom i ostala da čeka s velikom 
nadom u srcu. 

Nikad joj dani nisu bili duži, nikad noći nemirnije. Bez 
prestanka je mislila o galebovima koji su odletjeli, bez prestanka 
se pitala: hoće li imati snage da pređu more, hoće li naći 
Zaboravljenu Zemlju? 

Oni su, zaista, bili njena jedina i posljednja nada. Svaki put 
kad bi čula poznati galebov krik nad obalom, zamirala je od 
strepnje: kakvu će vijest čuti? Istrčavala je iz zamka i pitala: 

— Jesu li se vratili galebovi iz Zaboravljene Zemlje? 

—Ne, nisu se još vratili. 

Pahuljica je postajala sve nestrpljivija. Nije znala koliko je 
udaljena Zaboravljena Zemlja, pa je čak pomišljala da su galebovi 
zalutali, da su se predomislili 1 vratili, ali da nisu htjeli da se 
pojave na obali ispod olujnog zamka. 

Nije imala pravo. Trebalo ih je čekati, čekati dugo. 

Pojavili su se jedne zvjezdane večeri, umorno pali na stijene i 
pozvali Pahuljicu. 

—Našli smo tvoju zemlju — rekli su joj. 

—A Sunčana? — upitala je uznemirena Pahuljica. 

—Njega nismo našli. On je davno, davno krenuo preko mora 
da tebe traži. 

— niste čuli gdje se sad nalazi? 

—Niko nam nije mogao kazati ništa o njemu. Niko ga iz 
Zaboravljene Zemlje nije kasnije vidio. 

—Znaia sam da moj brat ima veliko srce — uzdahnula je 
Pahuljica. — Ali on ne zna da se nalazim u olujnom zamku i 
nikada me neće naći. Lutaće uzalud 1 na kraju će morati da se 


vrati u Zaboravljenu Zemlju. A ja ću čitavog života ostati ovdje, 


među vjetrovima. 

—Mi ćemo ti opet pomoći — rekli su joj galebovi. — 
Tražićemo tvog brata po morima 1 kad ga nađemo, kazaćemo mu 
gdje se nalaziš. Pusti nas samo da se malo odmorimo, a zatim 
ćemo poletjeti na sve strane 1 obavijestićemo sve galebove: da 
obilaze mora 1 obale, da bdiju nad svima prolazima dok se Sunčan 
ne pojavi. 

—Hvala vam — progovorila je Pahuljica. — Takve prijatelje 
neću više nikad steći. 

—Ni mi nemamo mnogo takvih prijatelja kao što si ti. I ništa 
nam neće biti teško, samo da tebi pomognemo. 

—Hvala vam još jednom za ono što ste već učinili i što ćete 
učiniti. Ako ikad stignem u Zaboravljenu Zemlju, pozvaću vas u 
goste na obalu kakva ne postoji nigdje na svijetu. 

Galebovi su se odmarali čitavu noć. U osvit zore su poletjeli 
na razne strane. 

Pahuljica ih je opet ispratila. 

Kad su zamukli njihovi krici, dugo je sjedjela na stijeni i 
plakala. Prvi put otkako je napustila Zaboravljenu Zemlju, plakala 
je od sreće, uvjerena da će galebovi naći Sunčana i da će se 
zajedno s njim vratiti u svoju crvenu kućicu od koralja. 

Od toga dana počela je da se gasi tuga u njenim očima, postala 
je vesela kao dijete. 

Da je imala s kim, igrala bi se. Da je imala s kim, pričala bi bez 
prestanka o bratu Sunčanu 1 o Zaboravljenoj Zemlji. 

Ali u olujnom zamku nije bilo nikog osim vjetrova. A oni nisu 
smjeli ništa da saznaju. 

Radost male Pahuljice nije ipak mogla da bude stalna. Mučile 


su je strepnje: da se Sunčanu nije dogodila nesreća, da se nije 


izgubio u olujama, na pustome moru? Često, u noći, kad bi 
zatvorila oči, pojavljivale su se pred njom čudne slike. Vidjela je 
kako iz morskih dubina izlaze ogromne ribe 1 nasrću na Sunčana, 
koji se brani. Ribe su velike, ima ih mnogo i Sunčan neće moći da 
ih odbije, one će ga odvući u crne dubine. 

Pahuljica bi naglo otvaraia oči 1 kriknula: 

—Ne! 

Samo su zidovi od oblaka mogli da čuju njen krik. Ali zidovi 
su bili nijemi i nisu mogli da joj šapnu nijednu utješnu riječ. 

Dani joj nisu bili tako teški kao noći. 

Danju je sjedela na obali i nije skidala pogled s beskrajne 
morske pučine, očekujući da se odnekud pojave galebovi ili mali 
Sunčanov čun. 

A u to isto vrijeme na svima obalama, na svima morima 
vladala je među galebovima uzbuna. Širila se priča o Pahuljici i o 
Sunčanu, jurila su na sve strane bijela jata da pronađu Sunčana i 
da ga dovedu u olujni zamak. 

Čudili su se mornari na brodovima, čudili su se stražari na 
svjetionicima 1 pitali se: 

—kKud jure toliki galebovi kad je nebo čisto, kad vjetrova 
nema? 

Imali su mnogo razloga da se čude. Galebovi se nisu smirivali 
1 letjeli su tamo kud nikad ranije nisu letjeli. 

Pahuljici su često odlazili njihovi glasnici i govorili joj: 

—Budi strpljiva. Nismo još našli tvog brata, ali ćemo ga naći. 

—Galebovi su tješili Pahuljicu. Vrijeme je prolazilo i 
Pahuljica je sve češće pomišljala da se Sunčanu dogodila nesreća. 
Tuga je počela ponovo da gasi sjaj u njenim očima i osmijeh na 


licu. Ne jedanput, ustajala je usred noći, odlazila na obalu i tamo, 


nepomična kao kip, dočekivala zoru. Ponekad bi joj se činilo 
da iz tame kroz šum talasa čuje Sunčanov glas, ali varka nije 
trajala dugo i ona je poslije toga postajala još tužnija. 

— Ko zna je li Sunčan živ? — govorila je ona. 
— Ko zna nije li i njemu samom potrebna pomoć? 

Trebalo je izdržati. 

Pahuljica je bila mala, slaba djevojka i ko zna —da li od brige 

ili nečeg drugog, naglo se razboljela. 


Prestala je da odlazi na obalu, da dočekuje i hrani 


galebove i slutila je skoru smrt. 

Zabrinuli su se galebovi pa su svakoga dana 1 svake noći 
dolijetali u olujni zamak, u njenu sobu, 1 pokušavali da je utješe. 

Pahuljica je postajala sve slabija. 

Njena jedina želja bila je još: da vidi Sunčana, da se oprosti s 
njim. Ali on nije dolazio, galebovi su ga uzaludno tražili. 

Pahuljica se konačno pomirila s mišlju da neće dočekati 
Sunčana. I umrla bi sigurno jedne večeri kad je sjao mjesec, kad 
su pored obale pjevale ribe, da u sobu nije dojurio zamoreni galeb 
1 uzviknuo: 

—Našli smo tvog brata Sunčana. 

Pahuljica nije imala snage da se podigne, da progovori. Samo 


su niz njene blijede obraze potekle suze. 


TVRDAVA NAD IZVOROM RIJEKE 


VI, koji čitate ovu knjigu, očekujete sigurno nastavak priče o 
Sunčanu i Pahuljici. Lijepo je to, ali ja vas moram zamoliti da 
malo pričekate. 

Vi sad pitate: 

—Zašto? 

Imam odgovor: 

—Zato što moram da vam kažem kome sam 1 gdje sam prvi 
put pričao o Sunčanu 1 Pahuljici. 

Vi se sad, čini mi se, bojite da će vam pričanje postati 
dosadno. A ja vas unaprijed uvjeravam da neće ako je ono što ste 
već pročitali bilo zanimljivo. Jer sve što sad namjeravam da 
ispričam nije bez veze s onim što ste prethodno saznali o Sunčanu 


i Pahuljici. 


Dakle, počnimo! 

Ne treba vas, nadam se, uvjeravati da sam 1 ja bio kao VI, 
dječak. Istina, bilo je to davno, ali šta mari — ono što je bilo ne 
može se izbrisati. Volio sam igru, imao sam dobre prijatelje i 
priznajem: nisam poslije završenog predavanja u školi dolazio 
kući na vrijeme. Zadržavao sam se u vrbacima pored rijeke, lovio 
ribu 1 plivao s drugovima do usamljenog otočića gdje smo 
napravili kućicu od vrbova pruća i u kojoj smo čuvali naše 
najdragocjenije stvari. Ali najčešće i najradije posjećivao sam 
staru tvrđavu na brdu ispod koga je izvirala naša rijeka. 

Da ne bi bilo zabune, moram vam odmah kazati: živio sam u 
selu, ispod planine kojoj se nije mogao sagledati kraj. I još nešto: 
otišao sam iz sela rano, kad sam završio osnovnu školu, 1 nisam 
imao prilike da se ponovo vratim tamo punih petnaest godina. 

Mnogo, zar ne? 

Ipak — bolje ikad nego nikad, kaže poslovica, a 1 ja sam tako 


nešto kazao kad sam se ponovo, jednog dana, našao u selu. 


Razumije se da više nisam bio dječak. 

Pokušao sam najprije da pronađem stare prijatelje. Mnoge 
nisam našao. Otišli su, kao 1 ja, u svijet i nisu se više vraćali. 

— Pa šta? — rekao sam — morao sam računati da ih neću 
naći, jer ni oni nisu više dječaci. 

Priznaću, nisam bio ravnodušan što ih nisam našao 1 nisam 
mogao da se otmem osjećanju tuge. 

Ali — u selu je ipak ostalo nešto. Ostale su uspomene, ostala 
su mjesta koja smo toliko voljeli: rijeka, tvrđava na brdu, svijetle 
poljane pod planinom. Odlučio sam odmah da obiđem ta mjesta, 
da vidim igraju li se tamo dječaci kao što smo se igrali moji 
vršnjaci 1 ja. 

Nisam dugo razmišljao kuda najprije da odem. Tvrđava na 
brdu me uvijek najviše privlačila pa se tako dogodilo i ovoga 
puta. 

Tvrđava! 

Zar samo ime ne kazuje koliko se tajni krije u njoj za nas 
dječake? Priznajte 1 vi, koji čitate ove retke, da biste rado zavirili 
tamo i pokušali da se popnete na visoke bedeme. Priznajte 
unaprijed, jer ja znam pouzdano da sva djeca vole da zaviruju 
tamo gdje se kriju nepoznate i tajanstvene stvari. 

Ja sam već priznao. 

Kad sam bio dječak, ništa na svijetu me nije više privlačilo od 
stare tvrđave. Odlazio sam tamo u svako doba dana i nikad mi 
nije bilo dosadno. I ne samo ja — odlazili su svi dječaci iz moga 
sela. 

Oronula kao starica, oljuštena vjetrovima 1 olujama, naša 
tvrđava je odavno postala prebivalište čavki, sova 1 slijepih 


miševa. Ali šta to mari? Još uvijek su se njene kule stražare 


zasijecale visoko u nebo, još uvijek su postojali bedemi za 


topove, tamnica 1 presahli bunar. Pod zemljom su se nalazile 
prostorije do kojih se dolazilo tajnim hodnicima 1 u koje odavno 


niko nije Zavirio. 


Znali smo da negdje postoji ulaz u to podzemlje. Da se negdje 
nalaze tajna vrata. Ali gdje? — to nismo znali 1 uzalud smo lutali 
oko zidina, kopali zemlju i kuckali po kamenju. Tajna podzemlja 
ostala je za nas nepoznata, a upravo tamo (tako su svi govorili) 
nalazilo se ono što je bilo najinteresantnije 1 najdragocjenije u 
tvrđavi: gvozdeni oklopi, koplja, lukovi i strijele, puške 1 mačevi. 
Pa zamislite sad kakva bi to bila sreća — zaviriti tamo! Naoružali 
bismo se do zuba i spustili u selo kao što su se nekada davno, 
davno spuštali ratnici iz tvrđave, 

Ali to nije sve. Pričalo se da u podzemlju žive patuljci 1 da 
samo noću, kad zablista mjesec, izlaze na bedeme. 

Pričalo se mnogo. A mi nismo mogli da pronađemo tajna 
vrata, uzaludni su bili svi naši pokušaji. 

I još nešto: nismo mogli da se popnemo na bedeme tvrđave. 
Kamene stepenice su bile porušene i do bedema se moglo popeti 
samo uz okomite zidove. 

A ko će da napravi takav podvig? 

Svi smo pokušavali 1 svi odustajali osim Jelena, dječaka koji 
će odsad biti glavni junak ove priče o tvrđavi. On je jedini uspio 
da se popne, 1 ne samo jedanput, penjao se često, sjedio na 
bedemima 1 zavirivao u kule stražare. A nama je pričao da se sa 
bedema, tamo preko planine, vidi more i bijela lađa koja vječno 
plovi po moru. 

Mi smo vjerovali. Mi smo sve vjerovali jer je Jelen bio 
najsmioniji među nama, jer je zaista bilo malo takvih dječaka kao 
što je bio on. 

U svakoj igri Jelen je bio prvi. Umio je da jaše na golom 
konju, da pliva kao riba i da pjeva tako lijepo da su se ljudi 


zaustavljali kad bi čuli njegov glas. 


— Ima slavujevo grlo — govorili su. — Kad naraste, u 
čitavom kraju neće biti takvog pjevača. 

Jelen je najradije pjevao na obali rijeke, naveče, dok se u vodi 
kupao mjesec i umivale zvijezde. 

Jelen je umio da pjeva i volio je da pjeva. 

Mi smo ga rado slušali. 

Ponekad, samo ponekad, bio je nezadovoljan i govorio nam je: 

— Nemam više šta da pjevam. Dosadno je uvijek ponavljati 
iste pjesme. Dosadno je 1 živjeti stalno u jednom mjestu. Poći ću 
jednom niz rijeku da vidim gdje nestaje ova voda, da čujem nove 
pjesme 1 da se onda vratim u selo. 

Mi smo dobro poznavali Jelena i ne bi nas iznenadilo da je 
ostvario svoju namjeru. On nas je uvijek nečim iznenađivao: ili bi 
donio iz šume malog zeca ili pticu, ili bi otkrio negdje kakvo 
tajanstveno mjesto i vodio nas da nam ga pokaže. 

Ali sve što je dotad činio, postalo je sitno kad je uspio da se 
popne na bedem tvrđave. To mu je konačno učvrstilo dugotrajnu 
slavu među dječacima. 

Jelen se osjećao u tvrđavi kao kod kuće. 

Poznavao je sve njene kutke, sve do čega se moglo stići. Samo 
tajna vrata za podzemlje ni on nije mogao pronaći. 

Rekao sam već o svojoj odluci da najprije posjetim staru 
tvrđavu. 

I evo, ja se već penjem uz brdo, istom onom stazom kojom 
sam se prije toliko godina penjao, i čini mi se da ću tamo, u 
tvrđavi, naći Jelena kako juri oko zidina ili pjeva na visokom 
bedemu. Da ću sresti još mnogo dječaka, starih poznanika i 
prijatelja. Ali — to su bile samo moje Želje. 


Tvrđava je bila pusta. Iznad kula stražara vijala su se jata 


čavki, a sa proplanaka na rubu borove šume mirisao je divlji 
pelin. 

U tvrđavi se nije ništa izmijenilo. Samo više nije bilo mojih 
drugova, dječaka. 

Ali — šta je to? 

Ja sam se prevario. Dok sam posmatrao tvrđavu, čuo sam 
glasove. Prave dječje glasove. 

Ili mi se, možda, pričinilo? 

Ne! To su ipak bili pravi, pravcati dječji glasovi. To su se u 
tvrđavi igrali dječaci i nisam morao dugo čekati da se oni pojave. 

Kad su me primijetili, zastali su, okupili se u grupu. 

—bDođite — pozvao sam ih. — Dođite bliže da se upoznamo. 

Prišli su. 

Jedan od njih, dječak crne kose 1 živih pokreta, upitao me: 

— Ko ste vi? 

—Pisac! — odgovorio sam — ali sam nekad često dolazio u 
ovu tvrđavu, imao dobre prijatelje i igrao se s njima oko ovih 
zidova. 

Crnokosi dječak me je po nečem podsjećao na Jelena. Imao je 
oštar pogled. Pomislio sam odmah da je vođa male grupe. I nisam 
se prevario. 

— Jeste li ikad pokušali da se popnete na bedem tvrđave? — 
upitao me. 

—Pokušavao sam mnogo puta, ali nikad nisam uspio. 

—I mi pokušavamo. Nije nam dosad pošlo za rukom da se 
popnemo. Ali ja ću se jednom ipak popeti. Hoću da vidim kako je 
gore, hoću da vidim more. 

—To je opasno — rekao sam crnokosom dječaku. — Vrlo je 


opasno. 


— Znam, — odgovorio mi je — ali ja ću se ipak popeti. 

Razmišljao sam nekoliko časaka dok me crnokosi dječak nije 
upitao: 

— Jeste li čuli da u ovoj tvrđavi žive patuljci? 

—Zivjeli su — rekao sam. — Poznavao sam dječaka koji je 
jednom bio među njima. 

—Među patuljcima? — upitali su u jedan mah svi dječaci. 

—Da, među patuljcima — nasmijao sam se. — Cijelu jednu 
noć je proveo s njima. 

—Pričajte nam o tome — povikali su dječaci. — Pričajte kako 
se to dogodilo. 

—bDobro, kad želite, ispričaću vam. Samo da najprije 
sjednemo, jer moja priča neće biti tako kratka. 

—Tim bolje — obradovali su se dječaci. — Imamo dosta 
vremena. 

Sjeli smo pored Zida, na travu opuhanu vjetrovima. 


I ja samo počeo da pričam. 


PRAZNIK PROLJEĆA 


Noću stara tvrđava izgleda čudno. Na vrhu brda u mjesečevu 
sjaju ona podsjeća na ogromnu sablast 1 ljudi izbjegavaju da se u 
to vrijeme nađu u njenoj blizini. Boje se, jer o tvrđavi kruže 
mnogobrojne priče. Neki uporno tvrde da tamo još uvijek Živi 
starica koja je ostala posljednja da brani tvrđavu od 
neprijateljskog napada. Dugo je s bedema sipala na napadače 
vrelu vodu 1 rastopljenu smolu, a kad joj je nestalo 1 vode 1 smole, 
povukla se negdje u tajne prostorije 1 ostala tamo. Ponekad samo 


izlazi da obiđe zidine, sačeka zoru sjedeći na kamenu, pa se opet 


vrati u svoje tajno skrovište. 

Ali priča o starici je sigurno izmišljena. Čak ni djeca ne 
vjeruju u nju. Da je i ostala u tvrđavi, zar bi mogla živjeti toliko 
dugo? Ipak se mnogi upravo zbog starice boje da noću Zavire u 
tvrđavu. 

A patuljci? 

To je već nešto sasvim drugo. 

Patuljci su jednog dana došli u tvrđavu i ostali tamo. Nastanili 
su se u podzemnim prostorijama, u onim istim do kojih su dječaci 
nastojali tako uporno da prodru. Danju se ne pojavljuju, a noću 
izlaze na bedeme 1 zabavljaju se: neki tvrde da patuljci odapinju 
strijele 1 gađaju zvijeri rasute po plavom nebeskom svodu. Ako 
strelica pogodi, zvijezda se ruši u dubinu 1 pada negdje u more, 
na nepoznatu zemlju ili negdje u rijeku. 

Kad se ne zabavljaju na bedemima, patuljci odlaze u planine, 
u lov. Glavate sove im traže i podižu divljač, a patuljci čekaju 
sakriveni u krošnjama drveća ili u visokoj travi na proplanku. I 
nikad ne čekaju dugo jer je planina divljači puna. Iz gustih 
čestara počinju da nalijeću zečevi i košute, na granama borova 
bude se divlji golubovi 1 tetrijebi. I začas oživi planina: od 
klepeta krila, od brzog trčanja, od pobjedonosnog kiktanja sova. 

Kad se divljač približi zasjedama, patuljci odapinju strijele. 
Dobri su strijelci 1 rijetko kad promaše. 

Pred zoru se vraćaju u tvrđavu. Iza njih ostaje uznemirena 
planina. Još dugo se čuju krikovi probuđenih ptica, brzi topot 
nogu uplašene divljači, još dugo, prikriven negdje u grmu, drhti 


plašljivi Zec. 

Tako se svaki put kad patuljci dolaze u lov uznemire 
stanovnici planine. Oni proklinju mjesec što svijetli jer znaju već: 
patuljci ne dolaze nikad kad mjeseca nema. 

U zoru život u planini postaje sigurniji. 

U zoru patuljci odlaze da spavaju. Stara tvrđava poprima svoj 
ćutljivi izgled, postaje pusta ako se po njoj ne igraju dječaci. I čini 
se: niko ne stanuje u njoj osim čavki i sova. Čini se da niko nije tu 
budan osim čavki. 

Ali nije tako. Budni su patuljci — stražari. Dobro sakriveni, 
oni bdiju nad tvrđavom, nad snom svojih drugova. 

Kad se dječaci igraju po tvrđavi, oni ih posmatraju 1 žale što 


ne mogu s njima da učestvuju u igri. Dječaci su veseli, patuljci su 


veseli. Da se udruže, igra bi bila divna. 

Patuljci stražari moraju da budu oprezni i ne smiju da napuste 
svoja mjesta. A dječaci 1 ne slute da ih prate njihove oči. 

Svake godine patuljci iz tvrđave slave svoj praznik — praznik 
proljeća. Kad procvjetaju ljubičice, kad se livade ospu žutom 
jagorčevinom, — počinje slavlje koje traje po nekoliko noći. 
Dolaze im gosti iz drugih tvrđava, dolaze patuljci iz šumskih 
pećina. Svi su tad okićeni cvijećem, svi nose šarene vijence oko 
glave. Tada se u zidinama tvrđave mogu da čuju pjesme i Zvuci 
harfe, mogu da se vide patuljci kako se spuštaju niz brdo do 
izvora rijeke. Na poljanama, pored izvora, priređuju se 
takmičenja: u gađanju strijelom, u mačevanju, u plivanju. Tu se 
pobjedniku dodjeljuje vijenac napravljen od najljepšeg cvijeća sa 
livada i planinskih proplanaka. 

Oko izvora rijeke djevojke igraju kolo, a kad se zamore, voze 
se malim čunovima 1 tada se nad vodom razliježe njihov veseli 
smijeh i pjesma koju prate harfe. 

Možda je malo čudno što se patuljci tako bezbrižno zabavljaju 
na izvoru rijeke gdje ih mogu iznenaditi neželjeni gosti. Ali oni 
nemaju, u stvari, čega da se boje. U to vrijeme po brdima i 
šumarcima bdiju njihovi stražari. A sove bez prestanka kruže 
unaokolo i odmah ih obavještavaju ako se pojavi kakva opasnost. 

Patuljci su uvijek oprezni. Ne žele da ih ljudi vide i ako se 
dogodi da neko naiđe obalom rijeke, oni se odmah povlače. 

Kad se završi praznik proljeća, kad se raziđu gosti, u tvrđavi i 
na izvoru rijeke zavlada mir, život opet poteče svojim starim 


tokom. 


JELEN TRAŽI PATULJKE 


Dječaci su rado slušali priče o patuljcima. Mnogi su sanjali 
kako će se jednom sa njima sresti, sprijateljiti se, kako će im 
patuljci pokazati sve do čega nisu mogli stići u staroj tvrđavi. 

Mnogi nisu vjerovali i govorili su: 

—U tvrđavi nema patuljaka. Da žive tamo, neko bi ih već 
morao Vidjeti. 

I ne samo jedanput vodile su se oštre prepirke među 
dječacima, čak je dolazilo i do tuče zbog patuljaka. A svi su imali 
pravo: 1 oni koji su tvrdili da u tvrđavi žive patuljci 1 oni koji su to 
pobijali. Imali su pravo, jer patuljke još niko nije ni sreo ni 
razgovarao s njima. 

Prepirkama oko patuljaka ne bi, sigurno, nikad bilo kraja da 
Jelen nije izjavio: 

—kKad se pojavi mjesec, ja ću provesti noć na bedemu tvrđave 
1 sačekati tamo patuljke. Ako se ijedan pojavi, uzeću mu luk sa 
strijelama i donijeti u selo. 

Dječaci su u prvi mah bili oduševljeni Jelenovom namjerom. 
Ta kako i ne bi! Konačno će tajna o patuljcima biti objašnjena. 

Ali su iza prvog oduševljenja uvidjeli koliko je Jelenov 
poduhvat opasan i počeli su da ga zapitkuju: 

— Zar ti neće biti strašno kad ostaneš sam u pustoj tvrđavi? 

—Ako te patuljci odvedu 1 bace u tamnicu? 

Mnogi su predlagali Jelenu: 

—Odustani! Tvoja namjera je opasna, može se dogoditi 
svašta. 

Razumije se da ni Jelenu nije bilo prijatno poslije takvih 


razgovora. Ali on nije bio od onih koji se lako kolebaju. Znao je 


da bi odmah poslije povlačenja njegova slava među dječacima 
počela da blijedi. I zato je odlučno rekao: 

—Ako neko treba da se boji, onda sam to ja.Vi ćete spavati 
kod svojih kuća, vama se ništa ne može dogoditi. Ali ja se ne 
bojim patuljaka 1 čekaću ih na bedemu 1 devet noći ako bude 
potrebno. 

Zar se poslije takve izjave moglo još nešto kazati, još nešto 
dodati? I niko nije više ni pokušavao da odvrati Jelena od njegove 
namjere. 

Kako se, ustvari, osjećao sam Jelen — to je teško znati. Znam 
ipak da je pomalo strahovao pred onim što je imalo da se dogodi, 
ali nikom se nije požalio, niko nije saznao šta se u njemu krije. 

Kad se pojavio pun mjesec na nebu, kad noći nisu bile više 
tamne, Jelen je počeo da se sprema. Pomagali su mu svi dječaci 
jer se prvi put otkad postoji selo događalo da jedan dječak 
provodi noć u pustoj tvrđavi. 

Jelen je napravio nov luk i dosta strijela. Tako oboružan, 
krenuo je, jednog dana, prije zalaska sunca prema tvrđavi. Sa 
njim je krenula čitava povorka dječaka. Bili su uzbuđeni, mnogo 
su govorili, samo je Jelen bio šutljiv i koračao ozbiljno kao pravi 
ratnik. Nije ni čudo: čekala ga je neizvjesna noć, čekao ga je 
susret s patuljcima, i ko zna šta ga još nije čekalo. 

Dječaci su se zaustavili pod zidinama tvrđave. 

Sunce je već zalazilo za oštri greben planine, na sve strane su 
jurile ptice tražeći noćna skloništa. U tvrđavu su dolijetala jata 
čavki, a Jelen je počeo da se penje. 

Oprezno 1 polako penjao se sve više, više prema bedemu. 
Dječaci su odahnuli kad je napravio posljednji pokret 1 kad im je 


doviknuo s bedema: — Dođite ujutru! Pričaću vam šta sam sve 


Vidio. 

—Doći ćemo! — odgovorili su u jedan glas svi dječaci. — 
Doći ćemo prije izlaska sunca. 

Oko tvrđave je uskoro počeo da se hvata mrak. Dječaci su 
morali da se vrate, pa su se još jednom pozdravili s Jelenom i 
krenuli niz brdo. Okretali su se u hodu kao da još uvijek nisu 
vjerovali da će Jelen zaista ostati na bedemu tvrđave. 

A Jelen ih je posmatrao kako odlaze 1 sigurno mu nije bilo 
prijatno. Kad je mrak postao gušći, odjednom je osjetio strah, 
zadrhtala su mu koljena. Pomislio je čak da se spusti na zemlju, 
da otrči u selo i da kaže: 

— Strašno je biti sam u tvrđavi. Neka đavo nosi patuljke, ja ih 
neću čekati. 

Došao je do ivice zida i pogledao u dubinu, u mrak. Zemlja se 
samo nazirala 1 nikad kao tada nije mu se učinilo da su zidovi 
tvrđave tako visoki. 

Ne, nije bilo više nikakvog izgleda da bi se mogao srećno 
spustiti. Pao bi, stropoštao bi se u dubinu i sve bi bilo gotovo. 
Zato je zaključio da ostane na bedemu pa nek se dogodi šta hoće. 

Poslije toga je postao mirniji. 

Posmatrao je kako se na nebu pale zvijezde 1 s nestrpljenjem 
je očekivao da se iznad planine pojavi mjesec. 

U tvrđavi je zavladala mrtva tišina. Samo dalje, pod brdom, na 
izvoru se čuo huk vodenog slapa. Lak vjetar koji je duvao s 
planine nanosio je oštar miris borovine 1 divljeg cvijeta sa 
sunčanih proplanaka. Tako je proteklo pola sata, a možda 1 više. 
A onda su među zidinama počeli da odjekuju čudni glasovi: Hu- 
hu! Hu-hu! Najprije na jednoj, a zatim na drugoj, trećoj strani. 


Javljali su se 1 dozivali tim čudnim glasovima nepoznati 


stanovnici tvrđave. 


Jesu li to bili patuljci? 

Jesu li, možda, pokušavali da zaplaše dječaka koji je došao da 
im smeta? Da ga kazne? 

Jelen je i sam pomislio: patuljci. 

Ponovo ga je uhvatio strah, zubi su mu cvokotali 1 da ga je tog 
časa neko nešto upitao, on ne bi mogao progovoriti ni riječi. 

U tvrđavi je sve glasnije odzvanjalo: Hu-hu! Hu-hu! Činilo se 
da neko snažan i grlat duva u šake. 

Jelen je sa strepnjom očekivao da se negdje na zidu tvrđave 
pojavi nakaza ili starica, ona o kojoj se toliko mnogo pričalo u 
selu, ona koja je negdje u tajnom skrovištu ložila vatru 1 topila 
smolu za odbranu tvrđave. 

—Izgubljen sam, — šapnuo je — niko mi više ne može 


pomoći. 


Zaista — niko. Do sela je bilo daleko, oko tvrđave je vladala 
pustoš. Uzaludno bi bilo da viče, niko ga ne bi čuo. 

Kajao se gorko što je ostao na bedemu, počeo da se zaklinje 
sam sebi: nikad više neće doći u tvrđavu. Ni danju, ni noću. Samo 
da ostane živ do zore, da se spusti na zemlju. 

Pomislio je 1 na dječake koji su otišli da spavaju. Zavidio im je 
1 suze su mu potekle iz očiju kada je rekao sam sebi: 

— Nikad ih više neću Vidjeti. 

A dječaci? 

Da li su zaista spavali? 

Ne. 

Oni su bili isuviše uzbuđeni da bi tako lako pošli da spavaju. 
Okupljali su se po dvorištima i ledinama, razgovarali o Jelenu i 
patuljcima, svakog časa pogledali prema tvrđavi, koja se mutno 
ocrtavala na horizontu. Mnogi čak nisu ni večerali, mnoge su 
roditelji uzalud dozivali. 

Dječaci su voljeli Jelena i strahovali da mu se što ne dogodi. 
Odlučili su čak da nikako 1 ne spavaju i da u osvit dana odjure u 
tvrđavu. 

Ali Jelenu sve to nije moglo pomoći. 

Još uvijek je po tvrđavi odzvanjalo ono stravično: Hu-hu! Hu- 
hu! 

Zatim se čuo pokret krila. Poletjele su oko zidina sove, izvukle 
se 1z skrovišta gdje su provodile dan. To su one hukale! Jelenu je 
postalo lakše. 

Sove su napravile nekoliko krugova oko tvrđave i odjurile u 
mrak da traže plijen. 

U zidinama je ponovo zavladala grobna tišina. 


Iza oštrog grebena planine izronio je nasmejan mjesec i 


odjednom je sve na zemlji postalo ljepše: 1 brda, i vode, 1 stara 
tvrđava. 

Koliko je samo stvorenja na svijetu nestrpljivo očekivalo taj 
mjesečev izlazak. Čekali su ga putnici na drumovima, lovci u 
šumama, mornari na morima, ali je najvjerovatnije da ga niko nije 
dočekao te noći s tolikom radošću kao Jelen. 

—Zdravo, mjeseče! — viknuo je. — Zdravo, stari prijatelju. 

Nikad mu dotad mjesec nije izgledao tako veseo. Posmatrao 
ga je kako se podiže i znao da će čitava noć biti svijetla 1 da ga 
više ništa neće moći iznenaditi. 

Čekao je ponoć i govorio sam sebi: 

— Patuljci se neće pojaviti ni prije ni kasnije. Oni uvijek tako 
rade. 

Opipao je rukom svoj luk 1 strijele, pa čak pokušao i da se 
zabavlja. Zapeo je strijelu 1 počeo da nišani u usamljenu, 
treperavu zvijezdu. Odapeo je tetivu, dugo čekao, ali zvijezda, 
razumije se, nije pala. Treperila je 1 dalje, smijala se kao da je 
htjela da kaže: 

— Tvoje su strijele slabe. Tvoja ruka nije dovoljno jaka, ni oko 
sigurno. 

Jelen je to 1 sam znao. Spustio je luk 1 odmah iza toga čuo 
kako se neko iza njegovih leđa nasmijao. Naglo se okrenuo i 
video: osvijetljen mjesečinom, na bedemu je stajao patuljak. 
Držao je u ruci luk 1 imao na glavi čudnu šiljatu kapu. 

— Takvim strijelama nikad nećeš oboriti zvijezdu — rekao je. 
— Nećeš oboriti ni pticu u letu, ni divlju zvijer. Ti si sigurno čuo 
da patuljci strijelama obaraju zvijezde. Uvjeravam te da to nije 
tačno. Samo jednom, davno, ja sam oborio zvijezdu 1 zarekao se 


da to više nikad neću učiniti. 


Jelen nije mogao da progovori. Bio je uplašen, zadrhtale su 
mu ponovo i ruke 1 noge. 

Patuljak, koji je sve to video 1 očito želio da ga umiri, prišao je 
još bliže i nastavio da govori: 

—Znao sam da si ovdje 1 da čekaš patuljke. Došao sam prije 
ponoći jer ne vjerujem da se osjećaš ugodno ovdje na bedemu. 
Neću ti ništa učiniti, ne boj se. Sve što želim, to je — da 
postanemo prijatelji. 

— I ja ne želim ništa drugo — s mukom je pro-govorio Jelen. 

—To mi je drago. To mi je neobično drago. Do zore ćeš biti 
moj gost. 

—Hvala — izgovorio je opet Jelen. Patuljak je prišao 

još bliže i rekao: 

—Meni je ime Sunčan. A tebi? 

— Jelen. 

VI ste sad, čini mi se, začuđeni. 

—Sunčan? 

Je li to Sunčan iz Zaboravljene Zemlje, brat male Pahuljice? 

Da. 

To je bio on. 

Kako je dospio u staru tvrđavu? 

Budite još malo strpljivi. Doznaćete sve, jer prije toga treba da 


se vratimo na more, tamo gdje smo ostavili Sunčana 1 Pahuljicu. 


SREĆA KOJA NIJE DUGO TRAJALA 


Ako ste zaboravili, sjetite se: galebovi su pronašli Sunčana 
daleko na moru, daleko od olujnog zamka. 


Kuda je sve lutao, koliko je morskih milja prebrodio?! 


Kad biste i njega pitali, vjerujem da vam ne bi umio objasniti. 
Možda bi jednostavno rekao: 

— Tražio sam olujni zamak, 1 to je sve. Tražio sam ga svuda 
gdje sam se nadao da ću ga naći. 

I zaista — bilo je tako. 

Sunčan nije brojao dane i mjesece, nije znao koji uporednik 
presjeca, koja ga morska struja nosi. Uostalom, on nije ni imao 
kartu, nije učio zemljopis i bilo mu je svejedno gdje se nalazi. A 
da je baš i proučavao sve karte svijeta, da je poznavao nautiku, 
zar bi mu to mnogo koristilo? Ni u jednoj karti nije ucrtan olujni 
zamak. I samo upornost mogla ga je dovesti tamo. 

Upornost! 

Kad je prošlo toliko vremena od polaska iz Zabpravljene 
Zemlje, niko više Sunčanu ne bi mogao prebaciti da nije bio 
uporan. 

Ali — zar 1 on nije bio živ stvor? Zar ga nisu mučile sumnje, 
zar nije pomišljao da se odrekne traganja i da se vrati u 
Zaboravljenu Zemlju? 

Treba biti iskren — pomišljao je. 

Ponekad je bio potpuno uvjeren da nikad neće naći olujni 
zamak, ni svoju sestru Pahuljicu. 

U takvim časovima postajao je najnesrećniji patuljak na 
svijetu. Postajao je slab 1 ravnodušan, puštao je da ga morske 
struje nose kud bilo. 

Možemo li mu zamjeriti zbog toga? 

Ja kažem — ne. 

A vi, koji sad kao 1 ja poznajete Sunčana, stavite ruku na srce, 
razmislite malo 1 siguran sam da nećete pogriješiti u odgovoru. 


Ko od vas može tvrditi da ga nikad nije napustilo strpljenje? 


Sjetite se koliko ste samo puta odbacivali svesku kad niste mogli 
da riješite najobičniji matematički zadatak. I koliko ste puta 
zaključivali da napustite školu i da odete negdje gdje nema 
profesora matematike. 

Sunčanov zadatak je, priznaćete, bio teži od svih vaših 
zadataka. Vi ste, konačno, uvijek imali mogućnost da pitate, niste 
se mnogo ustručavali ni da prepišete iz tuđe sveske gotova 
rješenja, a Sunčanu su sve takve mogućnosti bile uskraćene. 

On je bio sam. 

Kad mu je bivalo najteže, Sunčan se sjećao zakletve koju je 
dao kovaču, Pahuljice, koja negdje plače za izgubljenom 
slobodom, i onda bi opet govorio sam sebi: 

— Naprijed! Ti ne smiješ klonuti. 

Da se zabavi i utješi, pjevao je često pjesmu o Zaboravljenoj 
Zemlji. 

Negdje postoji zemlja ne 
pitajte gdje! U suncu i 
magli, u zagrljaju vjetrova 
kraj mora ispod zv'jezda - 


-naći je niko neće. 


Negdje je postojala njegova zemlja, u koju se trebalo vratiti. 
Ali negdje je živjela Pahuljica, bez koje se nije mogao vratiti. 
Zvijezde su još uvijek šutjele kad bi ih pitao: 
—Kažite mi gdje se nalazi olujni zamak! 
Kakve su zemlje ostajale iza njegovih leđa, ka- 

kve su bile ispred njega? Ko bi to znao. 
Galebovi su ga zatekli na pučini, usred okeana, gdje ni ribe 


rado nisu zalazile. 


— Jesi li ti Sunčan iz Zaboravljene Zemlje? — pitali su ga 
galebovi. 

—Ja sam! Ako ste i vi iz Zaboravljene Zemlje, kažite mi kud 
putujete? 

—Nismo iz Zaboravljene Zemlje. Letjeli smo po svim morima 
da nađemo tebe. 

Sunčan se začudio: 

—Mene? 

—Da, tebe! Traže te galebovi svih obala. Traže da ti kažu: 
tvoja sestra Pahuljica živi u olujnom zamku. 

—Ali ja ne znam gdje se nalazi taj prokleti zamak. Ko može 
da me odvede tamo? 

—Mi ćemo te odvesti. Mi smo i doletjeli da te odvedemo 
tamo. 

—Konačno! — uzviknuo je Sunčan — konačno ću naći 
Pahuljicu. 

Da li je ikad iko bio srećniji od njega? Ko bi mogao opisati 
njegovu radost, reći šta je osjećao tog časa! 

Galebovi su bili jedini svjedoci, ali oni, sigurno, nisu.ni 
primijetili ono što bi drugi primjetili. Oni su bili zadovoljni što su 
pronašli Sunčana i rekli su mu: 

— Daleko je olujni zamak, veoma daleko odavde. Trebala bi ti 
čitava godina, možda više da stigneš tamo. Ali mi ćemo Vući tvoj 
čun. 

Sunčan nije računao na takvu pomoć. 

—Hvala vam, galebovi — rekao je. — Ali je ne znam zbog 
čega sve to činite. 

—Mi poznajemo tvoju sestru Pahuljicu. Mi smo joj se zakleli 


da ćemo te naći 1 dovesti u olujni zamak. 


Sunčan nije imao više šta da kaže. Pričvrstio je konope za 
pramen maloga čuna i pustio da ga galebovi vuku. 

Galebovi su opet poletjeli. 

Tako brzo nikad nije plovio nijedan čun. Nisu mu smetali ni 
talasi ni morske struje. A ipak je Sunčanu trebalo deset dana i 
deset noći da stigne do olujnog zamka. 

Kad su se približili, galebovi su mu rekli: — Moramo biti 
oprezni jer vjetrovi čuvaju Pahuljicu. U zamak se može ući samo 
oko ponoći, kad oni pospu. 

—Boriću se s vjetrovima — rekao je Sunčan. 

—Ali vjetrovi će odnijeti Pahuljicu i nikad je više nećeš naći 
— odgovorili su galebovi. 

Sunčan je razmislio i pristao da sačeka ponoč. 

—Biću oprezan — rekao je. — Ovu priliku ne, ne smijem 
proigrati. 

A kako bi rado pošao tog istog časa! 

Pahuljica je bila obaviještena o Sunčanovom dolasku. Da je 
mogla, da nije bila bolesna, izašla bi na obalu, tamo gdje su 
padali umorni galebovi, ukrcala se u mali Sunčanov čun i 
odjedrila bi s njim preko mora u Zaboravljenu Zemiju. 

Ali šta — kad nije mogla? 

Ona je bila nestrpljiva. 

Sunčan je bio nestrpljiv. 

Tek u ponoć mali čun je pristao uz obalu. Vjetrovi su spavali 
tvrdim snom 1 nisu opazili Sunčana kad je ušao u zamak, kad su 
ga galebovi odveli tamo gdje je ležala Pahuljica. 

—Brate! — uzviknula je Pahuljica kad je vidjela Sunčana. 

—Sestro! — uzviknuo je Sunčan. 


To je bilo sve što su izgovorili jer je mala Pahuljica tada 


izgubila svijest. 

Sunčan nije smio mnogo da čeka, nije smio da oklijeva. Uzeo 
je Pahuljicu u naručje 1 ponio do čuna na obali. 

Galebovi su žurno prihvatili konope 1 pojurili kroz noć prema 
sjeveru. 

Sve je dobro prošlo. 

Vjetrovi nisu ništa opazili, nisu pošli u potjeru. 

U zoru, tek u zoru, mala Pahuljica je otvorila oči. I vidjela je: 


iznad nje u prostoru plavog neba jure stotine bijelih galebova. 


— Sanjam li ja to? — progovorila je ona. 
—Ne — odgovorio je Sunčan. — TI si slobodna, ti putuješ u 
Zaboravljenu Zemlju. 


—Jesmo li daleko od olujnog zamka? 


—Daleko smo, ne moraš da se bojiš. 

Pahuljica nije odgovorila odmah. Niz njene blijede obraze 
potekie su suze, tople 1 krupne. 

—Zašto plačeš? — pitao je Sunčan. — Sad je sve prošlo, sad 
možeš biti vesela. 

— Ja neću stići u Zaboravljenu Zemlju. Osjećam da mi se bliži 
kraj. 

—Ne govori tako. Ti si samo umorna, to će brzo proći. 

—Neće proći. Znam dobro da neće proći i zato te moliim da 
zaustaviš čun 1 da me iskrcaš na obalu koja liči na Zaboravljenu 
Zemlju. Hoću da još jednom vidim izlazak sunca, da se oprostim 
s njim. 

Sunčan je zaustavio čun. 

Odabrao je mjesto na pustoj obali i iznio malu Pahuljicu na 
visoku hrid ispod koje su jurili pjenušavi talasi. 

Na obalu su se spustili bijeli galebovi, začuđeni i uznemireni. 

Pahuljica je oživjela, sjela na kamen 1 naslonjena na Sunčana 
posmatrala kako se pučinom igraju talasi, kako se na istoku rađa 
sunce. 

—Dobro je! — rekla je — sad mi je dobro. Sunčan se 

obradovao, a Pahuljica je upitala: 

— Je li se srušila naša koraljna kućica? -— Ne znam. Ali 

mislim da nije. 

—I ja mislim. A jednom sam ipak sanjala da se srušila. 

—Ako se srušila, napravićemo drugu. Pomoći će nam 
galebovi i ribe, pomoći će nam svi patuljci koji Žive u 
Zaboravljenoj Zemlji. 

—Znam da će pomoći. Kad se vratiš tamo, pozdravi sve u 


moje ime: patuljke 1 galebove, ribe i ptice. 


— Ti ćeš sama da ih pozdraviš. 

—Neću stići. Ali ja sam ipak zadovoljna što sam dočekala da 
vidim bar tebe. 

Iz mora je isplovilo sunce, veliko i crveno. Donosilo je radost 
zemlji 1 vodi, prosulo Zlatni sjaj po obali na kojoj su poslednji put 
sjedjeli zajedno Sunčan i Pahuljica. 

Zaista posljednji put. Mala djevojka je umrla onog časa kad se 
rodilo sunce, tiho, bez riječi. 

Vi, dječaci, sigurno još ne vjerujete da se to moglo dogoditi. 

Ni Sunčan nije odmah povjerovao. Mislio je da je Pahuljica 
izgubila svijest i dugo pokušavao da je dozove. 

Bilo je uzalud! 

Pahuljica nije čula njegovo dozivanje. Ona više nikad ništa 
neće čuti. 

Sunčanu je moralo postati jasno da je Pahuljica zaista umrla i 
da nikad neće stići u Zaboravljenu Zemlju. 

More je već plakalo. 

Galebovi su plakali. 

Sunčan je počeo da plače. 

Plakao je do podne, a onda je ustao i počeo da kopa grob 
navrh morske hridi vatrenim mačem 1z Zaboravljene Zemlje. 

Šta je drugo i mogao da učini? 

Kad god bi udario mačem o kamen, prosipale su se po obali 
vatrene zvijezde, prolamao se zvižduk kao da su se u zraku, u 
nemilosrdnoj bici, vjetrovi sudarali. 

Pod oštricom mača kamen nije bio tvrd. Mali grob maloj 
Pahuljici nije bilo teško iskopati. 

Galebovi su se podigli sa stijena. 


Ribe su izašle 17 dubina na pučinu. 


More je prestalo da šumi. 

Pahuljicu su sahranili u tišini punoj tuge na nepoznatoj i 
bezimenoj obali. 

Kad se na vrhu stijene podigla humka, galebovi su rekli. 

— Mi ćemo joj podići spomenik najljepši na 
svijetu! 

Poletjeli su odmah na sve strane, počeli da donose srebrne 
školjke i crvene koralje, da ih vezuju i slažu. 

Do noći je sve bilo gotovo. Na vrhu hridi, iznad glave male 
Pahuljice, galebovi su podigli spomenik koji je danju blještao kao 
purpur, noću prosipao srebrn sjaj kao mjesec. 

Takav spomenik nigdje nije podignut dotada. 

Takav spomenik nije podignut nikom. 

Dugo se nije znalo čiji je. Ali 1 pored toga, kad god su 
prolazili pored bezimene hridi, mornari su izlazili na palubu i 
skidali kape, uvjereni da je spomenik podignut nekom kome treba 
odati počast. 

A galebovi su odlučili da održavaju stražu nad grobom i 
dolijetali svakog jutra i svake večeri da se smjenjuju. I otada 
nepoznata obala nije bila nikad sasvim pusta. Pahuljica nije ostala 


sama. 


KUDA ĆE GA ODVESTI DALEKI PUTEVI 


Sunčanu je bilo najteže. Da ga je neko slučajno sreo, neko ko 
ga je ranije vidio, teško da bi ga mogao prepoznati. Tuga mu je 
ugasila sjaj u očima, izbrazdala lice dubokim borama, na 
njegovim se usnama nije pojavljivao osmijeh. 


Lutao je obalom, usamljen kao pustinjak, odlazio daleko i opet 


se vraćao: morskoj hridi, grobu male Pahuljice. 

Galebovi su pokušavali da ga utješe, nudili su mu svoju 
pomoć. 

—Odvući ćemo tvoj čun u Zaboravljenu Zemlju — govorili su 
mu. — Neće proći ni deset sunčevih rađanja, a ti ćeš biti tamo. 

—Ne mogu da se vratim u Zaboravljenu Zemlju — odgovarao 
im je Sunčan. — Ne mogu da se vratim bez Pahuljice. 

Ali vječno nije mogao ostati ni na nepoznatoj obali među 
galebovima. I jednom, kad su se galebovi smjenjivali na straži, 
kad je nad obalom vladala mrtva tišina, popeo se na hrid i rekao: 

—Pahuljice, ja odlazim! Ne znam kuda, ali ovdje više ne 
mogu da ostanem. Tuga bi me ubila, razum bi mi se pomutio. 
Ako ikad dođem u Zaboravljenu Zemlju, pozdraviću sve u tvoje 
ime. 

Galebovi su ga slušali 1 plakali. 

Ribe koje su tog jutra isplovile na morsku pučinu da dočekaju 
rađanje sunca nisu zapjevale. 

Sunčan nije govorio dugo. Nije mogao da govori. Žurno, kao 
da bježi, spustio se sa stijene i obratio se galebovima: 

— VI, prijatelji, što obilazite sva mora, vi ćete možda stići 1 u 
Zaboravljenu Zemlju. Ako stignete, kažite svima da je Pahuljica 
mrtva. 

Tako se oprostio. 

Tako je krenuo od obale u širok, nepoznat svijet. Bilo mu je 
svejedno kuda, na koju stranu će ga putevi odvesti. 

Možda bi učinio pametnije da se ipak vratio u svoju zemlju. 

Ali — ko bi to mogao pouzdano tvrditi 1 zato je, mislim, bolje 
da i ne pokušavamo donositi bilo kakav sud. Pustimo ga da luta 


— 1 to je sve. 


Sunčan je zaista lutao dugo 1 besciljno. Ne jedan dan, ne 
godinu. Lutao je godinama, prošao mnoge zemlje i niko osim 
zvijezda nije mogao da prati njegov put. 

Koliko je zapreka savladao? 

Koliko je puta morao da potegne svoj vatreni mač na 
drumovima 1 u planinama gdje su vladali zakoni jačega. 

U planinama se osjećao najbolje. One su ga mamile 
neodoljivom snagom ljepote, one su ga podsjećale na 
Zaboravljenu Zemlju. 

Planine nikad nisu bile sasvim puste. Uvijek je po njima neko 
gazio — divlja zvijer ili lovac, uvijek se mogao čuti glas 
nepoznate ptice. 

U razdanje su na granama borova pjevali tetrebovi, dugo 1 
zavodnički. Zaboravljali su na opasnost, na sve osim pjesme, koja 
se topila u dubravama, u klancima, gdje nije dopirao ni sunčev 
zrak. 

Po orošenim planinskim livadama pasle su 1 igrale se košute, 
čuvali stražu dugorogi jeleni, a u isto vrijeme, negdje u čestarima, 
zavijali su gladni kurjaci. 

U svakoj planini Sunčan je nailazio na nove stanovnike. 

Uspavljivao ga je romor lišća sličan plaču. 

Budile su ga pjesmom mnogobrojne ptice, umivao se rosom 
sa divljeg cvijeta. 

Gazio je brze rijeke, penjao se na planinske vrhove, u carstva 
surih orlova, tamo gdje nisu zalazile ni ptice ni zvjeri. Orlovi nisu 
bili gostoljubivi, ali Sunčanu nije trebalo mnogo da ih zaplaši. 


Potegao bi svoj mač, 1 to je dovoljno bilo. 


Jednom je navrh nepoznate planine naišao na velikog 
ranjenog orla. Orao je već bio na izmaku snage, umirao od gladi 1 
žeđi 1 da bi se što prije oslobodio muka, počeo je da moli 
Sunčana: 

—Ubij me! Učinićeš mi veliku uslugu. 

Ali Sunčan ga nije poslušao. Nahranio ga je 1 napojio, našao 
ljekovite trave 1 počeo da mu liječi ranu. 

Orao se brzo oporavljao 1 kad je prvi put razmahnuo krilima, 
rekao je: 

—Sad sam opet snažan, sad mogu da ti se odužim. 


—Ne tražim ništa od tebe — odgovorio je Sunčan. — 


Slobodan si 1 leti kud hoćeš. 

—Ako je tako, poći ću s tobom. Neću ti smetati, a ko zna neće 
li ti moja pomoć ipak jednom biti potrebna. 

—Ne vjerujem da će mi tvoja pomoć zatrebati. Ali pođi sa 
mnom jer mi smetati nećeš. 

Pošli su zajedno, postali su za kratko vrijeme veliki prijatelji i 
Sunčan se nikad nije pokajao što nije odbio orla. Imao je s kim da 
se porazgovara, da se posavjetuje. 

A neposredno poslije toga zbili su se događaji koji su 
prekinuli Sunčanov put lutalice. 

VI1, dječaci, koji ste kao i ja ožalošćeni smrću male Pahuljice, 
V1 sad sigurno mislite da se 1 Sunčanu dogodila nesreća. 

Ne, nemojte strahovati! 

Dogodilo se nešto drugo. 

Dogodilo se da je Sunčan, prolazeći planinom, iznenada čuo 
plač. Zastao je, pomislio u prvi mah da se prevario. Ali ne — 
neko je zaista plakao. 

Požurio je ispod borovih krošnji da se uvjeri 1 Vidio je: na 
poljani posutoj cvijećem sjedela je djevojčica 1 plakala, tako 
glasno, tako tužno kao da je nekog sahranjivala. 

Kad je prišao bliže, Sunčan se još više začudio: mala djevojka 
je ličila na Pahuljicu, imala dugu kosu, krupne oči koje su se 
napunile strahom kad je na poljani ugledala nepoznatog patuljka. 

—Ne boj se! — rekao joj je Sunčan. — Neću ti učiniti ništa. 

Mala djevojka je podigla glavu, ali nije odgovorila. 

— Kako ti je ime? — upitao je Sunčan. — Zašto sjediš na ovoj 
poljani 1 plačeš? 

—Zovu me Zvjezdana. A ti — ako nisi prijatelj patuljaka iz 


bijelog dvorca, ako im ne dolaziš u goste, vrati se. 


—Nikad nisam čuo za bijeli dvorac. 

—Onda bježi! Bježi što prije dok te nisu opazili, jer će te 
zatvoriti u tamnicu, tamo gdje ne dopire ni sunčev Zrak ni glas. 

Sunčan se nasmijao. Prvi put nakon dugo vremena, prvi put 
nakon smrti male Pahuljice. 

Zar da pobjegne on, koji je savladao tolike zapreke, zar da 
bježi dok nosi vatreni mač iz Zaboravljene Zemlje? I upitao je: 

—O kakvom dvoru govoriš? Ko živi tamo? 

— Patuljci koji nose mačeve oštre kao munje. 

—A ti ne živiš tamo? 

—Ne. Ja sam iz pokorenog plemena patuljaka sa Mjesečevih 
Poljana, ja sam rob. 

—Rob! — začudio se još više Sunčan. — I zato plačeš? 

— ti bi sigurno plakao da si na mome mjestu. 

—Volio bih da čujem sve o tvom plemenu, o patuljcima iz 
bjelog dvorca. 

—Ti nam ne možeš pomoći. Uzalud gubiš vrijeme 1 ako me 
ne poslušaš 1 ne odeš, i sam ćeš postati rob. 

—Neću nikud otići dok ne zavirim u dvorac o kome govoriš. 

Zvjezdana nije mogla da vjeruje: zar postoji neko ko se ne 
boji patuljaka iz bijelog dvorca? 

Sunčan je bio znatiželjan. 

Znam da ste 1 vi znatiželjni, ali me nemojte prekidati 
pitanjima. 

—Nekad su na Mjesečevim Poljanama, u krilu planine, živjeli 
patuljci koji su bili slobodni kao ptice, bezbrižni kao leptirovi. 


Nisu znali za nevolje, za glad — nisu mislili da će ikad biti 


drugačije. Ali varali su se. Došao je dan kad se sve 
promijenilo. 

Došli su iznenada na Mjesečeve Poljane drugi patuljci, koji 
nisu bili miroljubivi, koji su nosili blještave mačeve 1 oštre 
strijele. 

—Mi ćemo vladati na Mjesečevim Poljanama— rekli su oni. 
— A Vi, koji živite ovdje, moraćete da nas slušate. 

Patuljci s Mjesečevih Poljana nisu bili ratnici, ali ih niko nije 
mogao nazvati kukavicama. Pokušali su da se odupru, zametnuli 
su bitku koja nije dugo trajala. Brzo su se polomili njihovi drveni 


mačevi, brzo su bili savladani. Mnogi su pali, a među njima i 


Zvjezdanin otac, poglavica plemena. A oni koji su ostali morali 
su da se odreknu bezbrižnog i slobodnog života na Mjesečevim 
Poljanama. 

Poglavica pobjedničkog plemena je naredio da mu se na oštroj 
kosi sagradi dvorac od kamena bijelog kao snijeg. 

Patuljci s Mjesečevih Poljana su počeli da rade. Danju i noću 
su kopali zemlju, danju i noću su stajali u vodi 1 vadili kamen iz 
korita rijeke. Padali su od umora 1 gladi. Zaboravili su na radost, 
na pjesmu. Ali kameni dvorac je rastao. 

Koliko su ga godina gradili? 

Možda pet, možda deset, možda mnogo više. Niko nije 
zapisivao vrijeme. 

Kad je završen, dvorac je bio bjelji od snijega, ljepši od sna. 
Na oštrim vrhovima tornjeva blještali su dragulji, ogledale se u 
njima zvijezde i sakupljali sunčevi zraci, koji su se zatim rasipali 
po krošnjama borova i bojili ih čudnim bojama. 

Dvorac je bio gotov. Ali patuljcima s Mjesečevih Poljana nije 
postalo bolje. Radili su dalje za svoje gospodare, bez prestanka, 
bez hade da će se na Mjesečeve Poljane vratiti stari Život. 

To je sve. 

To je malo, jer ko bi mogao opisati sve što se događalo na 
Mjesečevim Poljanama! 

Zašto je Zvjezdana plakala? 

Tog jutra su patuljci iz bijela dvorca naredili da se u planini 
pronađe cvijeće mudrosti, da se donese poglavici, koji želi da od 
njega napravi piće. 

Gdje će pronaći takvo cvijeće — to niko nije ni pitao patuljke 
s Mjesečevih Poljana. Pošli su svi, pošla je i Zvjezdana, i plačući 


je tražila cvijeće mudrosti sve dok nije naišao Sunčan. A nije ga, 


razumije se, našla, jer nije znala ni kako izgleda to cvijeće. Pitala 
je i Sunčana: 

—Reci mi gdje da nađem to prokleto cvijeće. 

—Nernoj ga više tražiti. I odgovori mi: ima li u tvom plemenu 
ijedan patuljak koji bi bio spreman da pođe sa mnom u taj bijeli 
dvorac? 

— Tamo se ne ulazi tako lako. Tamo je kapija stalno zatvorena 
1 na bedemima stoje stražari. 

— Ja ću ipak pokušati da uđem. 

—Ubiće te. Nama će život postati Još gori. 

—Ne vjerujem da vam može biti gore nego što je sad. 

—A ko si ti? — upitala je naglo Zvjezdana. —Odakle 
dolaziš? 

—Ja sam Sunčan iz Zaboravljene Zemlje. 

Zvjezdana se toliko začudila da je jedva progovorila: 

—Sunčan? Jesam li dobro čula? 

—Zašto se toldko čud1iš? Zar je moje ime toliko neobično? 

—Za Sunčana su čuli svi patuljci. 

Sada se Sunčan začudio. Zar je zaista moguće da je glas o 
njemu prodro čak 1 u ove daleke planine gdje stižu samo ptice? 

A ptice su, što Sunčan nije znao, i prenosile priču, a patuljci su 
stvarali legende o njemu, o njegovom strašnom maču. Znali su da 
Sunčan luta 1 čekali su da se pojavi i na Mjesečevim Poljanama. 

—Ako Sunčan ne dođe, ako nam on ne pomogne, nikad više 
neĆemo postati slobodni. 

IT eto — stigao je. 

Zvjezdana je odjednom postala vesela 1 rekla: 

— Patuljci će se obradovati kao djeca kada te vide. 


Povela ga je u naselje pod borovim krošnjama, gdje su u 


kolibicama, napravljenim od zemlje, lišća i paprati, Živjeli 
patuljci. 

Glas o Sunčanovom dolasku se brzo raširio. 

Patuljci su dojurili sa svih strana da vide i pozdrave Sunčana. 
Bili su radosni, postali su odjednom sigurni. Kao da bijeli dvorac 
nije više ni postojao. 

—Pomozi nam — počeli su sa svih strana da mole Sunčana. 
— Povedi nas da uništimo bijeli dvorac, da uništimo svoju 
nesreću. 

—Dobro — pristao je Sunčan. — Spremite se. 

U malom naselju pod borovima započele su 
užurbano ratne pripreme: izvučeni su 1z starih skrovišta drveni 
mačevi, zaoštreni kameni vrhovi strijela. Čekala se samo noć i 
kad su nad planinom zaiskrile zvijezde, patuljci su se sakupili: 

—Vodi nas, Sunčane! 

U tišini, opkolili su sa svih Strana dvorac, a Sunčan je pošao 
ravno na kapiju. Iza, njega preko travne poljane privlačili su se 
patuljci spremni da svakog časka zaspu bedeme strijelama. 
Zaustavio ih je oštar povik stražara: — Ko ide? 

Odgovorio je Sunčan: 

—Ide Sunčan iz Zaboravljene Zemlje. Otvarajte kapiju, hoću 
da vidim vašeg poglavicu. 

—U noći se kapija nikom ne otvara. Odlazi što prije ili ćeš 
upamtiti gdje si došao. 

Sunčan se razljutio. Potegao je mač i tog časa su se kao 1 
uvijek prosule vatrene zvijezde, zabrujala je planina. Popadali su 
na zemlju patuljci s Mjesečevih Poljana, popadali su stražari na 
bedemima. Začas je pod oštricom mača prsnula kamena kapija — 


put u dvorac je postao slobodan. 


Sunčan je ušao prvi. 

Začuđeni i ohrabreni, pojurili su za njim patuljci s Mjesečevih 
Poljana. 

Oni u dvorcu nisu još uspjeli ni da se snađu, a bitka je bila 
završena. Ko nije pao, pobjegao je, 1 kroz dvorac su samo 
odjekivali UZVICI: 

— Pobjeda! Pobjeda! 

Dugo je trebalo da se patuljci smire ... Dugo im se činilo da 

ipak nije sve gotovo. Te iste noći oni su rekli Sunčanu: 

—Primi najveću čast koju ti možemo ukazati. Budi poglavica 
našeg plemena! 

Sunčan nije ni očekivao ni bio spreman na takvu ponudu. 
Dotad nikad nije ni pomišljao da se negdje zaustavi, pa je 
odgovorio patuljcima: 

—Pustite me do zore da razmislim, jer kažu da je dan 
pametniji od noći. 

—Čekaćemo! — obradovali su se patuljci. — I stotinu zora 
ćemo čekati ako ustreba. 

Čitavu tu noć niko nije spavao. U bijelom dvorcu se slavila 
pobjeda, igralo se i sviralo tako bučno da se začudio 1 sam mjesec 
kad je oko ponoći zavirio u planinu. 

Sunčan je mogao biti zadovoljan. Ali nije bio veseo. Pa ipak, 
kad je planula zora, pozvao je sve patuljke s Mjesečevin Poljana 1 
rekao im je: 

—Odlučio sam da prihvatim vašu ponudu. 

—Ura! — poviikali su u jedan glas patuljci. — Sunčan će 
ostati s nama, Sunčan će biti naš poglavica. 

Ali Sunčan je imao još nešto da kaže 1 nastavio je: 


—Ne znam koliko ću ostati s vama. Možda mjesec, možda 


godinu. Nemojte tražiti nikakvo obećanje jer ću morati da se 
vratim u Zaboravljenu Zemlju. 

—I mi ćemo s tobom. Ići ćemo 1 na kraj svijeta ako bude 
trebalo. 

Tako je Sunčan ostao u bijelom dvorcu na Mjesečevim 
Poljanama. 

Vi možete da zapitate: 

—Zašto je pristao da bude poglavica? 

Ni on vam, siguran sam, ne bi umio to sasvim objasniti. 

Čitavu se noć kolebao. 

Čitavu je noć razmišljao o sebi, o svojoj neobičnoj sudbini. 

—Zašto da sam lutam svijetom? — zaključio je na kraju. — 
Možda ću među patuljcima lakše zaboraviti ono što se dogodilo. 

Na Mjesečevim Poljanama je bilo zaista lijepo. 

Ali Sunčanov mir nije dugo trajao. Zemlja ispod bijelog 
dvorca počela je odjednom da podrhtava, popucali su kameni 
zidovi. Potres se ponovio nekoliko puta 1 patuljci su morali da se 
povuku daleko u šumu. Dobro su učinili jer kad su se ponovo 
povratili, vidjeli su da je bijeli dvorac potpuno srušen, da su na 
sve strane po Mjesečevim Poljanama ostale ogromne provalije. 

— Šta sad da radimo ? — pitali su Sunčana. 

—Potražićemo drugo mjesto. Svijet je velik, ne moramo da 
živimo ovdje. 

Patuljci su nerado napuštali svoj kraj, oni bi sigurno 1 poslije 
potresa ostali na Mjesečevim Poljanama, ali nisu htjeli da se 
suprotstave Sunčanu. 

Na kosi među borovima ostale su iza njih ruševine bijeloga 
dvorca. U njega su se vjerovatno naselile divlje zvijeri, a ko zna 


nije li ga jednom potpuno uništio novi potres! Konačno, to je 


svejedno, jer se patuljci nisu više nikad povratili na Mjesečeve 
Poljane. Oni su čitavo jedno proljeće, ljeto 1 jesen lutali 
planinama. Kad su počeli da padaju mrazovi, kad se nad planine 
nadvio dah ledene zime, stigli su do stare tvrđave na brdu i 
odlučili da tu ostanu dok ne okopne snjegovi. A ostali su mnogo 
duže — čitav niz godina, jer su se u tvrđavi osjećali dobro, jer su 


bili uvijek zaštićeni i od vremenskih nepogoda i od neprijatelja. 


U PODZEMLJU TVRĐAVE 


Čuli ste sad kako je Sunčan dospio do stare tvrđave, a čuli ste 
1 kako je iznenadio Jelena na bedemu. 

Malo pleme patuljaka s Mjesečevih Poljana postalo je pod 
Sunčanovim vođstvom snažno i srećno. I Sunčan se među njima 
osjećao sve bolje, više nije pomišljao da ih napusti 1 da nastavi 
život kao vitez lutalica. Ali već duže vremena on je sve češće 
pomišljao na povratak u Zaboravljenu Zemlju. Upravo pred 
Jelenovu posjetu donio je konačnu odluku: da krene do najbližih 
morskih obala, a odatle morem u Zaboravljenu Zemlju. Računao 
je na pomoć bijelih galebova, na staro prijateljstvo 1 nadao se da 
njegova plovidba neće dugo trajati. 

Čitavo pleme je pristalo da pođe sa njim i u tvrđavi su vršene 
već posljednje pripreme za veliki put. Jelen je dospio na bedem u 
jeku tih priprema 1 da je došao kasnije, ne bi zatekao patuljke. Da 
je došao ranije, ko zna bi li se Sunčan uopšte pojavio. 

Prije ne bi nego bi. 

Tih dana on je bio veseo nije se više bojao da će otkrivanje 
tajne tvrđavskog podzemlja ugroziti opstanak patuljaka i isamo 


tome Jelen može da zahvali što njegovo čekanje nije bilo 


uzaludno. 


Čuli ste već kako je Sunčan pozvao Jelena u goste, ali ne znate 


još kud ga je poveo. Mislim, ipak, da možete pretpostaviti. Kuda 
bi ga poveo ako ne u podzemlje tvrđave, u ono isto podzemlje o 
kome su toliko sanjali dječaci iz sela i u koje niko osim patuljaka 
nije mogao Zaviriti! 

Spustili su se stepenicama u dubinu, prošli kroz mnogobrojne 
zamršene hodnike do velike hale, u kojoj su se zabavljali 
mnogobrojni patuljci. 

Kad se Sunčan pojavio na vratima, u sali se stišao Žagor 1 SVI 
patuljci, koliko ih je bilo, ljubopitljivo su se zagledali u dječaka. 

—Doveo sam gosta — rekao je Sunčan i pokazao rukom na 
Jelena. — Nadam se da vam neće smetati. 

—Ako si ga ti doveo, neće nam smetati — javili su se najbliži 
patuljci. — Dobro nam došao! 

Samo jedan patuljak, koji je stajao blizu vrata, nije izgleda 
dijelio mišljenje ostalih. 

— Ko je taj dječak? — upitao je. 

—Ne znam mnogo o njemu — odgovorio je Sunčan. — Želio 
je da se upozna s patuljcima i sad se, eto, nalazi ovdje. 

—Da sam. bio na tvome mjestu, ne bih ga doveo. 

—Zašto? — Zato što nisam siguran da će umjeti cijeniti 


gostoprimstvo koje mu je ukazano. 


—A ja sam siguran u to 1 baš zato sam ga i doveo. 

—Dobro kad je tako — zaključio je patuljak 1 udaljio se, iako 
se jasno Vidjelo da nije zadovoljan. 

—Naš Ljutica je suviše nepovjerljiv — objasnio je Sunčan 
dječaku. — Malo je nadmen, voli da stavlja primjedbe, da se 
njegova riječ svuda čuje. Ali to ne treba da te zbunjuje, osjećaj se 
slobodno kao kod svoje kuće. 

Sunčan je pozvao Jelena da sjedne. U sali je ponovo postalo 
bučno, odnekud se pojavila Zvjezdana i upitala Jelena: 

— Kako se osjećaš među patuljcima? 

— Nisam ni sanjao da ću se ovako osjećati. 

—Drago mi je da si zadovoljan — nasmijala se Zvjezdana. — 
I nadam se da ćeš još koji put da nas posjetiš. 

—Ne znam jer to ne zavisi od mene. 

—Ako ti želiš, onda je sve u redu — rekao je Sunčan. — 
Istina, mi uskoro odlazimo, ali to ništa ne smeta. Kad drugi put 
dođeš, povešću te u planinu, jahaćeš na jelenu, vidjećeš jezero 
crvene boje i ptice zlatnih kljunova kakve nijedan dječak iz tvoga 


sela nije vidio. 


—Divno — uskliknuo je Jelen. — Mogu li povesti 1 svoje 
prijatelje? 
—Možeš — pristao je Sunčan. — Biće mi drago da se i s 


njima upoznam. 

—Hvala — rekao je Jelen. — Ne mogu ni da zamislim koliko 
će ih to obradovati. 

On ih je već video: kako jašu kroz planinu, kako jure obalama 
tajanstvenog jezera. 

A Sunčan, koji je želio da što bolje zabavi gosta, zamolio je 


Zvjezdanu:—  Donesi svoju harfu, zapjevaj nam pjesmu O 


Zaboravljenoj Zemlji. 

Zvjezdana je brzo donijela harfu. 

Kad su njeni prsti prešli po žicama i odjeknuli prvi Zvuci, u 
sali je zavladala tišina. A kad je počela da pjeva, činilo se da 
nijedan patuljak čak i ne diše. 

Pjevala je o Zaboravljenoj Zemlji, o morima i galebovima, o 
zlatnim ribama, pjevala glasom čistim kao kap vode, toplim kao 
sunčev zrak. I činilo se da negdje blizu, sasvim blizu, šume talasi, 
da prolaze vjetrovi, da klikću galebovi. 

Kao 1 uvijek kad bi Zvjezdana pjevala, Sunčanove OČI su 
postale tužne, punile se suzama 1 čežnjom za dragom, dalekom 
zemljom. 

A patuljci su, čim je zamukao Zvjezdanin glas, povikali: 

—Pjevaj o maloj Pahuljici! Pjevaj o vjetrovima i olujnom 
zamku. 

Samo jedan među njima je šutio. Bio je to Ljutica, onaj isti 
koji je nepovjerljivo dočekao Jelena. Da mu je neko pažljivo 
zagledao u oči, lako bi zaključio da ne misli ništa dobro, da nešto 
sprema. 

Vi možete da pitate: 

—Zašto je Ljutica bio takav? Neko bi odgovorio: 

—Možda nije volio pjesmu. 

Ali takav odgovor ne bi bio tačan. Razlozi su bili daleko dublji 
1 uzrok za njegovo držanje treba potražiti na drugoj strani. 

Čuli ste već da je bio uobražen, ali ta bi se osobina mogla 
podnijeti da nisu postojale druge, još gore. 

Ljutica je bio sujetan i nije nikako mogao da shvati zašto 
patuljci toliko vole Sunčana, zašto se o njegovoj zemlji i 


njegovim podvizima pjevaju 1 pričaju priče. I govorio je sam sebi: 


—Zar je on pametniji 1 hrabriji od tebe? Zar ti ne bi mogao 
biti poglavica plemena kao 1 on? 

Zavist se u njemu lagano pretvarala u mržnju i u njegovoj 
glavi sazrijevao je plan da smakne Sunčana i zauzme mjesto 
poglavice. Samo ni sam sebi nije mogao da odgovori na pitanje: 
kako. 

Patuljci su bili odani Sunčanu. Nije imao na koga da se osloni 
1 nije mu ostalo ništa drugo nego da čeka i da se tješi: 

—Doći će moj čas — govorio je. — Treba biti strpljiv _1 
oprezan. 

Kad su patuljci donijeli odluku da krenu sa Sunčanom u 
Zaboravljenu Zemlju, Ljutica je zaključio: 

—Ako ih Sunčan odvede iz tvrđave, moji su planovi zauvijek 
propali. 

A tako je zaista i bilo. 

Pa šta je uradio da spriječi odlazak? 

Nemojte sad da pitate. To je čitavo poglavlje priče i ispričaću 
vam kad dođe vrijeme. A dotle — da vidimo kako se završila noć 
u tvrđavi jer su bijeli odsjaji na istoku već nagovještavali skoro 
svitanje. 

Kad je Zvjezdana prestala da pjeva, u sali je još dugo vladala 
tišina, a Jelen nije mogao da ne kaže: 

—Nikad nisam čuo ovakvu pjesmu. I nikad je neću zaboraviti. 

— Zvjezdana pjeva kao slavuj — odgovorio je Sunčan i odmah 
nastavio: — Mogli bismo je zamoliti da još pjeva, ali vrijeme je 
da se razilazimo. Kad osvane drugi dan, dođi opet u tvrđavu, 
dovedi svoje prijatelje. Ja ću vas čekati i povesti u planinu. 
Patuljci su već počeli da napuštaju salu. Zvjezdana je odnijela 


svoju zlatnu harfu. Sunčan je izveo dječaka na bedem tvrđave, 12- 


nad koje su već počinjale da se trnu zvijezde. 

—bDoviđenja — izgovorio je Sunčan žureći nazad u 
podzemlje. — Nemoj zaboraviti da dođeš. 

Da li je još išta kazao, Jelen se kasnije nikad nije mogao 
sjetiti. Čudan umor mu je sklopio oči, zaspao je na bedemu i 
spavao bi ko zna koliko da ga nije probudilo dozivanje dječaka, 
koji su skupa sa suncem stigli u tvrđavu. Kad je otvorio oči i 
pogledao unaokolo, prva misao mu je bila. 

Jesam li zaista proveo noć s patuljcima ili sam sve samo 
sanjao?" 

Kolebao se, i da se tog časa našao pored njega neko ko bi 
tvrdio da nije proveo noć s patuljcima, on bi se još više zbunio. 
Ali pored njega nije bilo nikog, a dječaci su pod zidinama postali 
uznemireni i nisu mu dozvoliti da dugo razmišlja. Morao je da ih 
smiri da im se javi: 

— Živ sam, zašto toliko vičete? 

Dječaci su se obradovali i ne čekajući da se Jelen spusti s 
bedema, počeli su zapitkivati: 

—A patuljci? 

— Jesi li ih vidio? 

— Jesi li ijednog zarobio? 

—Nemojte biti toliko nestrpljivi — odgovorio im je on. — 
Pričekajte bar da se spustim na zemlju. 

Dječaci su čekali, ali nisu postali manje znatiželjni 1 tek što je 
Jelen dotakao nogom zemlju, opkolili su ga sa svih strana i 
zaokupili pitanjima o patuljcima. Morao je opet da ih smiruje: 

—Ako budete svi govorili, neću vam ništa pričati. 

—Pa dobro — složili su se brzo dječaci. — Mi ćemo šutjeti 


kao ribe, samo pričaj. 


Jelen ih je pozvao da sjednu. I razumije se, počeo da priča sve 
od početka, od onog časa kad je ostao sam na vrhu tvrđave. 
Pričao je uvjerljivo i više nije sumnjao da je susret s patuljcima 
mogao biti san. Ali su posumnjali neki dječaci i odmah izrazili 
svoju sumnju. 

—Lijepa priča — rekli su. — Ali ko može potvrditi da je nisi 
izmislio? 

— Vi mi ne vjerujete? — začudio se Jelen. 

— Ti si obećao da ćeš zarobiti jednog patuljka. 

—Obećao sam. Ali ni ja nisam znao da će me primiti kao 
prijatelja. 

—Zašto nisi donio luk 1 strijele kojim se obaraju zvijezde? 

Jelen se zbunio. Kako se nije sjetio da zatraži od Sunčana 
jedan takav luk? Ili bar samo jednu strijelu. Sunčan ga ne bi odbio 
1 sad dječaci ne bi sumnjali u njegovu priču. Pa šta da radi kad se 
nije sjetio? 

—Uvjeriću one koji mi ne vjeruju — izjavio je uvrijeđenim 
glasom. — Neka se sutra u zoru nađu na ovom istom mjestu, pa 
nek onda kažu da sam lagao. 

—Doći ćemo — izjavili su spremno svi dječaci. — Doći ćemo 
da vidimo te tvoje patuljke. 

—A sad možemo da se vratimo u selo — zaključio je Jelen i 
ustao. — I neka sve ovo što sam pričao ostane tajna. 

On nije bio nimalo zadovoljan nepovjerljivim držanjem 
dječaka. Dao bi mnogo da se sastanak sa Sunčanom mogao 
održati još u toku istog dana, dao bi još više da je u rukama imao 
bilo kakav dokaz o boravku među patuljcima. Ali šta je sad 


mogao da radi — osim da strpljivo sačeka sljedeće jutro. 


LJUTICA VIŠE NE MIRUJE 


Kad ste me pitali šta je uradio Ljutica da spriječi odlazak 
patuljaka u Zaboravljenu Zemlju, zamolio sam vas da malo 
pričekate na odgovor. Čekali ste strpljivo i sad opet možemo da se 
vratimo u tvrđavu, među patuljke. 

Dan je. 

Grije sunce, duva lak vjetar 1 razlistava drveće u šumi, a nad 
tvrđavom, kao 1 uvijek, kruže jata nemirnih čavki. 

To je sve što može oko da vidi, uho da čuje. Vi sad, sigurno, 

želite da mi postavite pitanje: 

—A patuljci? Šta oni rade u to vrijeme? 

Odgovoriću vam: 

—Spavaju. Odmaraju se poslije veselo provedene noći i ništa 
više. Ipak odgovor nije sasvim tačan jer svi nisu spavali, svi nisu 
ni bili u tvrđavi. 

Vi se već dosjećate: Ljutica! 

Da, on. On je sačekao da se u podzemlju tvrđave sve umiri, a 
onda se oprezno iskrao u gustu borovu šumu, gdje su veselo 
pjevale ptice 1 jurili šareni leptirovi. Kad je stigao na rub 
planinske livade, zastao je i počeo da duva u mali rog 
podražavajući riku jelena. Nije dugo čekao na odgovor. Odnekud 
se istim takvim glasom javio jelen i odmah iza toga dotrčao na 
livadu. Ljutica se u jednom skoku našao na njegovim leđima i 


uzviknuo: 


—Naprijed! Samo brzo! 

Kuda je išao Ljutica? 

U lov — možete pomisliti! 

Ne. On je tog jutra tražio nešto drugo, žurio je da što prije 
stigne u naselje šumskih patuljaka na obali planinskog jezera. 

Kakve je namjere imao? 

Dobre ne — to je sigurno. 

Čim je stigao na obalu jezera, potražio je i našao poglavicu 
plemena ikoga su zvali Jastreb. 

—kKakve mi vjesti donosiš?— upitao ga je Jastreb umjesto 
pozdrava. 


—Loše! 


— Kako loše? Šta se dogodilo? 

—Sunčan je odlučio da krene u Zaboravljenu Zemlju. 
Odvešće patuljke iz tvrđave. Ako sad ništa ne poduzmemo, ja 
nikad neću postati poglavica, a ti nikad nećeš imati u rukama 
vatreni mač. 

Da biste mogli u potpunosti shvatiti ovaj razgovor, morate 
znati: da su Ljutica 1 Jastreb odavno postali saveznici i da su 
zajednički kovali planove protiv Sunčana. Ljutica je obećao 
Jastrebu vatreni mač ako mu pomogne da postane poglavica, 1 
možete zamisliti koliko je Jastrebu laskala jedna takva ponuda, 
jer je, ako ne više, a ono isto toliko koliko 1 njegov prijatelj bio 
slavoljubiv. Istina, pogodbu je bilo lako napraviti, a teško 
provesti u djelo. I jedan i drugi su se bojali Sunčana, znali su 
dobro koliko su mu odani patuljci u tvrđavi i zato nisu ni 
pokušavali da se nađu sa njim u otvorenom sukobu. Ali sad je 
došlo vrijeme: ili — ili! 

— Pa šta da radimo? — upitao je Jastreb. 

—Sunčanovoj slavi mora doći kraj. Zašto da se o tebi ne 
pjevaju pjesme, zašto da se patuljci cijelog svijeta ne ponose 
tvojom hrabrošću? 

—Kad bih samo imao u rukama vatreni mač — uzdahnuo je 
Jastreb. 

—Ja sam već rekao. Ako propustimo ovu priliku, nikad ga 
nećeš imati. 

—Znam da je tako. Ali još uvijek ne znam šta tražiš od mene. 

—Da sakupiš svoje najodanije patuljke i da se sljedeće noći 
nađeš u šumi iza tvrđave. Čekaćeš tamo sve dok ti s bedema ne 
dam znak da su patuljci u tvrđavi pospali i da je put slobodan. 


—A Sunčan? A njegov vatreni mač? 


—Pobrinuo sam se 1 za to. Našao sam odanog patuljka koji će 
se u toku noći uvući u Sunčanovu sobu i ukrasti njegov mač. 

—Ako je tako, pristajem! — izjavio je Jastreb. — Doći ću 
prije ponoći u borovu šumu iznad tvrđave. 

—Drago mi je da si konačno odlučio — rekao je Ljutica. — 
Bez vatrenog mača Sunčan će biti nemoćan da nam se 
suprotstavi, a ostale patuljke ćemo lako smiriti. 

On je bio sasvim zadovoljan. Konačno se približavao njegov 
dugo čekani čas, konačno će da potamni Sunčanova, a bljesne 
njegova slava. 

U tvrđavu se povratio još prije podne. Patuljci su spavali i 
niko nije ni primijetio da je Ljutica nekud izlazio. A da je neko i 
vidio Ljuticu kad je otišao iz tvrđave ili kad se povratio, ne bi 
ništa posumnjao. Patuljci su često odlazili u šumu, sami i u 
grupama, ostajali tamo 1 po nekoliko dana i noći. 

Ljutica je legao, ali nije zaspao. Razmišljao je, snovao o 
predstojećoj slavi. I ne samo to. U njegovoj glavi već je 
sazrijevao novi plan: da prevari i samog Jastreba. 

—Uobražena budala — govorio je. — Zar misli da ću mu 
zaista prepustiti vatreni mač? Da ću pustiti iz ruku tako 
dragocjeno oružje? Neka mi samo pomogne da Sunčanu pomrsim 
konce, a onda, onda će 1 sam Jastreb vidjeti ko je Ljutica. 

On je lako 1 brzo upoznao slabe strane svog saveznika i nije 
mu slučajno kao protuuslugu ponudio Sunčanov mač. Laskao mu 
je 1 pričao o predstojećoj slavi među patuljcima, a mislio je 
suprotno: da je Jastreb glupan i kukavica i da će se bez muke 
obračunati s njim. 

Vi sad možete da me upitate: 


— Pa kako to da Sunčan nije znao kakav je Ljutica? 


Znao je, ali ne potpuno. Ljutica je imao dva lica, umio je da se 
pretvara, da krije svoja prava osjećanja 1 namjere. Kad je trebalo, 
hvalio je Sunčana; da je trebalo on bi plakao, samo da dokaže 
svoju odanost. 

Patuljci su ga smatrali uobraženjakovićem — i to je sve. 

Sunčan ga nije volio. Osjećao je da se iza njegovih riječi krije 
neiskrenost, iza postupaka  slavoljubivost, ali nikad nije 
posumnjao da bi Ljutica mogao postati izdajnik. 

Ljutica je radio oprezno. 

Ljutica je znao da se svakim pogrešno učinje-nim korakom 
mogu srušiti svi njegovi planovi. Dugo je provjeravao i samog 
Jastreba. Dugo 1 postepeno budio je u njemu zavist prema 
Sunčanu 1 tek kad se zavist pretvorila u mržnju, povjerio mu je 
svoje prave namjere. Tako se konačno i učvrstilo njihovo 
prijateljstvo. 

Ne jedanput Sunčan se nalazio u velikoj opasnosti. Smrt ga je 
vrebala 1 u tvrđavi i u planini. Zahvaljujući samo strahu iz koga 
se rađala Jastrebova neodlučnost, Ljutica je vrlo često u 
posljednji čas morao da odustaje od svojih planova. 

Vi se sad pitate: 

— Zar Ljutica nije mogao da ubije Sunčana u šumi iz zasjede, 
negdje na spavanju? 

Mogao je, razumije se. Mogao je bar pokušati i nije on samo 
jedanput razmišljao o tome. Ali Ljutica je znao 1 nešto drugo: da 
bez Jastrebove pomoći, bez sile, nikad ne bi postao poglavica 
plemena. A Jastreb, kao što ste već čuli, nije bio sasvim siguran u 
sebe ni u potpunu odanost patuljaka svoga plemena. I na obali 
jezera patuljci su pjevali pjesme o Sunčanu, pričali priče o 


Zaboravljenoj Zemlji 1 o Pahuljici. 


Ko je mogao tvrditi da se u odsudnom trenutku ne bi okrenuli 
protiv Jastreba? 

Niko. 

I, eto, zato se Ljutica nije usuđivao na poslednji korak, zato su 
1 propali mnogi njegovi planovi. 

Ali sad, kad se Sunčan nalazio pred polaskom u Zaboravljenu 
Zemlju, Jastreb je morao da se odluči. I kao što ste već čuli, 
odlučio je da sakupi najodanije patuljke 1 da u ugovoreno vrijeme 
upadne u tvrđavu. 

Nemojte misliti da je bio još uvijek sasvim siguran u uspjeh. 

Ne. 

Uporno ga je progonila misao: šta će se dogoditi ako patuljak 
koga je Ljutica odabrao ne uspije da ukrade Sunčanu mač. Ako ga 
Ljutica prevari i uvuče u tvrđavu, ako bude prisiljen da se bori sa 
Sunčanom? 

Ne, on se neće dati prevariti. Poslaće u tvrđavu patuljka da 
uzme od Ljutice vatreni mač i tek onda će izvršiti napad. 

Ljutica je namjeravao da prevari Jastreba. 

Jastreb je namjeravao da nadmudri Ljuticu. 

A Sunčan je u to isto vrijeme mirno spavao i ne sluteći šta se 
sve sprema. 

U tvrđavi je vladala tišina. 

Tek kad se sunce spustilo nisko nad planinsku kosu, patuljci 
su počeli da se bude 1 ustaju. 

Ljutica se pojavio u sumrak, ponašao se kao i obično, pa je čak 
1 upitao Sunčana: 

—Hoće li noćas doći dječak iz sela? 

— Ti ne bi volio da dođe. 


—Meni je svejedno. Nije mi smetao, a ne bih ni dozvolio da 


mi smeta. 

—Neće doći noćas — odgovorio je Sunčan. — Možeš biti 
miran. 

—Ako neće noćas, neće nikad više — rekao je Ljutica u sebi. 
— Ja ću naređivati u tvrđavi a ne {i. 

U njegovim je očima zaiskrio čudan sjaj. Sunčan ništa nije 
primijetio 1 otišao je od Ljutice kao 1 uvijek. 

Noć je sve više osvajala zemlju, palile su se zvijezde i kroz 
planinu duvao vjetar. 

Podmukla noć. 


Šta li će donijeti patuljcima u tvrđavi? 


JELEN JE UZALUD ČEKAO 


Malo je kad kažem da je Jelen nestrpljivije nego ikad 
očekivao novo jutro. On je bio više nego nestrpljiv. On je bio i 
uvrijeđen jer su dječaci posumnjali u njegovu priču. 

—Moram ih uvjeriti — govorio je. — Moram ili će me zaista 
smatrati lažovom. 

Čitav dan je namjerno izbjegavao susrete s dječacima. Znao je 
da bi se odmah poveo razgovor o patuljcima, a on upravo to nije 
želio. Zašto da priča kad mu ne vjeruju, da sluša njihove 
zajedljive primjedbe? 

Važno je da istina neće ostati na njihovoj strani, da će kasnije 
moći otvoreno pogledati u oči dječacima 1 upitati: 

—A sad? Šta sad imate da kažete? 

Dječaci će morati da obore oči pred njim. Počeće da mu se 
izvinjavaju, a on će im reći;:— = Sve je u redu. Da sam bio na 


vašem mjestu, možda bih 1 sam posumnjao u priču o patuljcima. 


Upravo će tako biti kad ih dovede pred Sunčana, kad ih 
pozove da pođu sa njim u šumu. 

Nije bio samo zadovoljan što je vrijeme toga dana prolazilo 
sporo iako je lutao obalom rijeke, plašio divlje patke sakrivene u 


ševaru, lovio ribe. Cesto je pogledao prema planini i pitao se: 


) 


O 


Ali nikako nije mogao da odredi pravo mjesto, planina je bila 
ogromna. Jezero je moralo biti tako sakriveno da niko osim 
patuljaka 1 ptica nije mogao do njega doći. Jer da je mogao — 
neko iz sela bi ga već našao. 

Hoće li, zaista, vidjeti ptice zlatnih kljunova? 

Sigurno kad je Sunčan rekao. 

Uhvatiće jednu i donijeti u selo, napraviće joj kavez 1 čuvati je 
kao oko u glavi. 

Ali više od svega zanosila ga je pomisao da će jahati na 
jelenima kroz divlju šumu, stazama kojima gaze samo ZVIJETI. 
Dotad nije vidio nijednog jelena. Slušao je samo priče o njima, 


priče koje su ga uvijek uzbuđivale — ništa više. Čak je ponekad 


sumnjao da jeleni uopšte žive u planini iznad sela — a sad će, eto, 
moći čak 1 da se popne na njihova leđa, da jaše kao na konjima, 
da juri i da im podvikuje. 

Ko mu od dječaka ne bi pozavidio, ko ne bi poželio da se nađe 
na njegovom mjestu?! 

I zato nije nimalo čudno što je Jelen bio nestrpljiv. Nigdje nije 
mogao da se smiri ne samo zbog predstojećeg susreta sa 
Sunčanom već i zbog toga što nije naučio da luta sam. 

Ne manje nestrpljivi bili su 1 ostali dječaci. 

Oni su uporno pokušavali da pronađu Jelena i kad ga nisu 
pronašli, posumnjali su da se opet našao s patuljcima. 

Među dječacima su se stvorila dva tabora: oni koji su vjerovali 
u Jelenovu priču i oni koji nisu. Čitav dan su se prepirali oko 
toga, a u nekoliko mahova zamalo što nije došlo 1 do tuče. 

Konačno — osvanulo je tako dugo čekano jutro. 

Jelen je prije sunca stigao u tvrđavu. 

Dječaci su u nekoliko grupica stigli nešto kasnije. 

Čavke su bile začuđene što ih tako rano vide, pa su znatiželjno 
kružile oko zidova 1 prisluškivale šta govore. 

Dječaci su čekali mirno bojeći se čak i da govore glasno, ali su 
uskoro počeli opet da se prepiru. 

—Neće doći! — tvrdili su jedni. 

—Doći će! — tvrdili su drugi. 

Jelen nije učestvovao u prepirci želeći da im stavi do znanja da 
je uvrijeđen. On nijednog časa nije posumnjao u Sunčanov 
dolazak 1 osluškivao je pažljivo da čuje njegov glas. 

Sunce se lagano podizalo plavim nebeskim lukom. 

Putevima prema planini kretala su 1z sela stada ovaca, čula se 


užurbana zvonjava zvona na vratovima ovnova pradvodnika. 


Nad tvrđavom se iznenada pojavio oštrooki soko, a čavke su 
počele da se zbijaju u jata i upozoravaju jedna drugu na opasnost. 

Jutro je bilo veselo 1 čisto. 

Ali Sunčan se nikako nije pojavljivao. 

Jelen se uznemirio. 

Uznemirili su se još više dječaci. 

—Neće doći! — vikali su glasnije oni koji od početka nisu 
vjerovali u Jelenovu priču. — MI1 smo znali da neće doći. 

—Još nije kasno! — odgovarali su drugi. — Ako vam je 
dosadno da čekate, možete ići. 

—Nećemo da idemo! Hoćemo da se uvjerimo. 

—Onda prestanite da galamite. Zbog vaše galame može 
Sunčan da se i ne pojavi. 

—Aha! Već tražite opravdanja! 

Tako je prošlo jutro i kad je sunce iskočilo visoko nad planinu 
— svima je postalo jasno da čekaju uzalud. 

Ni Jelen više nije mogao da se zavarava. , — Sunčan me 
prevario! — rekao je dječacima. — Ja nisam kriv, nisam to 
mogao predvidjeti. 

Kako mu je bilo teško da to kaže! 

Vidio je podsmijeh u očima dječaka. Vidio je kako se 
sašaptavaju, kako likuju oni koji su uporno izražavali 
nepovjerenje prema njegovoj priči o patuljcima. A sad više nije 
imao nikakve mogućnosti da ih uvjeri. 

Da li ga je Sunčan zaista prevario? 

On još uvijek nije bio potpuno siguran u to. Možda se nešto 
nepredviđeno dogodilo, možda ostali patuljci nisu bili zadovoljni 
njegovom posjetom. 


Sjetio se čak kako ga je nepovjerljivo dočekao Ljutica, sjetio se 


šta je čuo o njemu. 

Ali — zar bi mogao uvjeriti dječake opravdanjima koja je 
nalazio za Sunčana? 

Bez sumnje — ne bi! 

Zato je šutio. 

Zato nije ni pošao s dječacima u selo. Ostao je sam u tvrđavi, 
obilazio zidove, zavirivao u tamne otvore. Postojala je mogućnost 
da se Sunčan predomislio kad je vidio veliku grupu dječaka, kad 
je čuo njihove razgovore. 

Možda će se ipak pojaviti kad vidi da je Jelen ostao sam. 

Ne, nije se pojavio. Jelen je uzalud čekao do podne 1 otišao iz 
tvrđave uvrijeđen i ljut. 

Je li imao pravo da se ljuti? 

Imao je — nema spora jer više nije postojala nikakva 
mogućnost da uvjeri dječake u istinitost svoje priče. Izgubiće 
njihovo povjerenje, moraće da ih izbjegava i da se crveni kad god 
započnu priču o patuljcima. 

Nije se varao. 

Među dječacima je nastao čitav mali rat, prepirkama više nije 
bilo kraja. Jedni su branili Jelena, drugi su ga napadali. 

Ali priča o Sunčanu donijela je ipak nešto novo. 

Dječaci koji su dotad nosili lukove 1 strijele počeli su da prave 
1 nose drvene mačeve. Otoku na rijeci dali su novo ime — 
Zaboravljena Zemlja. Izmislili su čitav niz novih igara — odlazili 
čamcima uz rijeku, plovili kao što je nekad plovio Sunčan tražeći 
Pahuljicu. 

Pojavile su se i nove kape sa šiljatim vrhovima, napravljene 


od kartona ili mlade drvene kore. 


Jelen je bio jedini koji se nije uključivao u igre svojih 
vršnjaka. On je lutao sam i često, vrlo često pjevao pjesmu koju 
je čuo od Zvjezdane: 

Negdje postoji zemlja. 

Ne pitajte gdje! 

U suncu i magli 

U zagrljaju vjetrova. 

Kraj mora, 

ispod zv'jezda — 

naći je niko neće. 

Pjesma se dopala dječacima. Naučili su je 1 počeli da pjevaju 
u svako doba, gdje god su se nalazili. 

Pjesma o Zaboravljenoj Zemlji čula se na obalama rijeke. 

Čula se na putevima. 

Čula se na livadama. 

Naučile su je od dječaka ptice na granama i ribe u vodi i 
uskoro više nije bilo mjesta gdje se nije pjevala. 

Kad su se, u sumrak, na izvoru rijeke sakupljali, zečevi su 
igrali kolo uz zvuke melodije o Zaboravljenoj Zemlji. 

U istom ritmu igrale su i mlade srne po planinskim 
pašnjacima obasjanim mjesečinom. 

U istom ritmu igrale su lisice na kamenjarima iznad jazbina 
kad su se site 1 vesele vraćale iz lova. 

Jelen je mogao biti, ipak, zadovoljan. Zar zaista nije svejedno, 
poslije svega toga, da li je priča o susretu s patuljcima u tvrđavi 


bila njegov san ili ne? 


KAKO SE ZAVRŠILA JEDNA NOĆ 


Znam — vas nestrpljivo kopka pitanje: 

— Je li Ljutica uspio da ostvari svoje namjere? 

Po svemu sudeći, jeste, kad već znamo da Sunčan nije došao 

na ugovoreni sastanak s Jelenom. Kakav bi ga drugi ako ne taj 

razlog mogao spriječiti? 

—Ali — da vidimo. Ne završava se uvijek sve onako kako 
neko zamisli. Možda se nije završilo ni ovoga puta. 

Kad se približila ponoć, Jastreb se sa svojim patuljcima našao 
u borovoj šumi iznad tvrđave. Čekao je ugovoreni znak, bio je 
nemiran 1 nestrpljiv. 

A kako 1 ne bi! Te noći trebalo je da se ostvari ili da zauvijek 
propadne njegov veliki san o slavi koju će mu donijeti Sunčanov 
mač kad ga bude imao u rukama. 

A koliko je tek bio nestrpljiv Ljutica! 

Patuljak koji se prihvatio da ukrade vatreni mač imao je 
namjeru da se oko ponoći neopaženo uvuče u Sunčanovu sobu. 
To je bilo najvažnije u čitavom planu, jer sve što je iza toga 
trebalo da uslijedi — moglo se lako izvesti. 

Ljutica je čekao. 

Jastreb je čekao. 

Tvrđavski patuljci, koji su se kao i uvijek okupili u velikoj 
sali, čekali su da mine ponoć pa da se raziđu na spavanje. 

Na nebu su mirno treperile zvijezde. 

Kroz planinu je šumio vjetar. 

Ništa nije pokazivalo da noć može biti burna 1 nevesela. 

Sve je počelo neočekivano i ne onako kako smo dosad mislili 
da će početi. 

Pred samu ponoć pojavilo se u sali desetak dobro naoružanih 


patuijaka koji su opkolili Ljuticu 1 rekli mu: 


— TI si uhapšen! 

Ljutica nije znao da progovori, a prva pomisao bila mu je da 
ga je Jastreb izdao. 

Varao se. 

Izdao ga je patuljak koji je pristao da ukrade vatreni mač. 
Prepao se ili pokajao 1 u posljednjem času odlučio da sve ispriča 
Sunčanu. 

Sunčan nije oklijevao. 

U tvrđavi su žurno poduzete sve mjere opreznosti, na 
bedemima pojačane straže, a Ljutica, kao što ste čuli, uhapšen. 

Sunčan je došao do njega, posmatrao ga nekokoliko časaka 
kao da još uvijek nije vjerovao da Ljutica može postati izdajnik. 

— Tako, dakle? — izgovorio je napokon. — Postao si izdajnik. 

— Ja ništa ne znam — odgovorio je Ljutica razmišljajući kako 
da se izvuče. 

Sunčan se okrenuo patuljcima i nastavio: 

— Ljutica želi da postane poglavica plemena. Smatrao je da će 
to najlakše postići ako se oslobodi moga prisustva u tvrđavi i 
noćas je spremio da provede u djelo svoj plan. Kako, neka nam 
on sam to kaže. 


— Ja nemam ništa da kažem — usprotivio se Ljutica. — To je 


kleveta. 

— Volio bih da je kleveta — nastavio je Sunčan i pozvao 
patuljka koji je imao da izvrši krađu mača. — Neka onda on 
goVOTri. 


Patuljak je sve ispričao, sve priznao. 
Ljutica je tek tada shvatio da je njegov plan zauvijek propao 1 
nije više pokušavao da se brani; pokušao je da moli. Ali ga 


patuljci nisu slušali. 


— U tamnicu! — zavikali su. — Za izdaju nema opravdanja. 

Tražili su od Sunčana da ih povede u šumu, tamo gdje se 
nalazio Jastreb da se 1 s njim obračunaju. 

—I njega treba kazniti! — vikali su. — I njega treba u 
tamnicu. 

Ali Sunčan je bio hladnokrvniji. On je znao da bi to značilo 
borbu, u kojoj bi mnogi patuljci izgubili živote, 1 nije pristao. 
Umjesto napada na Jastreba 1 njegove patuljke on je predložio: 

—kKrenimo još noćas u Zaboravljenu Zemlju. Spremni smo, 
nema više šta da čekamo. Zašto da započinjemo bitku, zašto da 
prolijevamo krv kad nam tvrđava više nije potrebna? 

Patuljci su bili ljuti. Teško ih je bilo nagovoriti, ali, kao i 
uvijek, oni su na kraju poslušali Sunčana kad je rekao: 

—Ako niste spremni da još prije zore napustite ovu tvrđavu, ja 
odlazim sam. 

Poslije toga niko više nije govorio o Jastrebu, o ratu, jer su 
odmah počele pripreme za put. Ljutici su rekli: 

—Možeš ostati u tvrđavi da budeš poglavica čavkama i 
sovama. 

Tako je i bilo. 

Patuljci su se prije svitanja spustili do izvora rijeke, a odatle, 
stazom kroz šumu, uputili na jug prema morskim obalama. 

Ne može se reći da im nije bilo žao što su iznenada napustili 
tvrđavu u kojoj su proveli nekoliko godina. Ne može se reći da su 
bili sasvim zadovoljni što su ostavili Jastrebu mogućnost da se 
hvali: 

—Uplašili su se 1 pobjegli. 


Možda su neki pomišljali čak 1 to: da je Sunčan postao 


plašljiv. 

I vi, kojima ovo pričam, možete pomisliti da je zaista tako. Ali 
ja vas ujeravam da griješite. Sunčan je postupio mudro jer nije 
dopustio da u njemu pobijedi osvetoljubivost, jer je spriječio 
sukob između dva plemena, sukob koji ne bi donio ništa osim 
žrtava. A do sukoba bi sigurno došlo i mimo njegove volje da su 
patuljci ostali još koji dan u tvrđavi. 

Našli bi se već oni koji bi ga izazvali u slučajnom susretu s 
patuljcima s jezera, negdje u planini ili na drugom mjestu. 

Glavni krivac je bio kažnjen, i Sunčan je smatrao da je to 
dovoljno. 

Vi sad možete da pitate: 

—- Pa kakva je to kazna? Nije postao poglavica i ništa više. 

Ipak — niste u pravu. 

Čim su patuljci napustili tvrđavu, Ljutica je požurio da nađe 
svog prijatelja Jastreba. Našao ga je u borovoj šumi, ispričao mu 
sve što se dogodilo, očekujući da će ga Jastreb bez razmišljanja 
primiti u svoje pleme. Ali nije ispalo tako. Jastreb je bio bijesan 
što se nije dočepao vatrenog mača, što će zauvijek morati da se 
odrekne snova o slavi i rekao je Ljutici: 

— Ti si kukavica! Bio si spreman da izdaš svoje pleme, ko mi 
tvrdi da sutra nećeš izdati 1 mene. Odlazi i ne pokušavaj da mi 
izlaziš na oči. 

Ljutica se mogao nadati svemu samo ne takvom obrtu. Šta mu 
je ostalo drugo nego da se vrati u tvrđavu, da se kaje za ono što je 
učinio? 

Kako se osjećao, nije teško pogoditi, jer u tvrđavi nije izdržao 
dugo. Odlučio je da napusti to mjesto i pošao da luta šumom. Ali 


svuda gdje se pojavljivao dočekivao ga je šapat: 


— To je Ljutica — izdajica! 

Patuljci su pred njim zatvarali vrata svojih kolibica. 

Kažu, da su ptice bježale kad bi ga opazile. Da su IZVOrI 
presušivali kad bi prišao da se napije vode 1 cvjetovi zatvarali 
latice kad bi pokušao da ih pomiriše. 

Kažu još nešto: da je jedne noći kad je nebo bilo mutno, 
bjesnila oluja 1 pucali gromovi, umro na vrhu planine, usamljen i 
nesrećan. 

Nije imao ko da žali za njim. 

Nije imao ko da ga oplakuje, pa čak dugo, vrlo dugo nije se ni 


znalo da je umro. 


O JEDNOM NEVESELOM DOGAĐAJU I JEDNOJ 
ODLUCI 


Jelen, razumije se, nije znao ništa ni o Sunčanovom odlasku ni 
o Ljutici. Još uvijek je odlazio u tvrđavu, ali uvijek sam: ujutru, 
naveče, odlazio je uvijek s nadom da će se iznenada pojaviti 
Sunčan ili neki drugi patuljak. 

I ne samo to: lutao je šumom tražeći jezero crvene boje i ptice 
zlatnih kljunova, a nije našao ni jedno ni drugo. Šuma je krila 
tajnu, s pticama nije umio govoriti. Morao je da uvidi da su sva 
njegova traganja uzaludna i da se više nikad neće sresti s 
patuljcima. 

Prestao je, najzad, da ih traži, prestao da odlazi u tvrđavu. 

Proljeće je već bilo prošlo. Nastupilo je ljeto, dječaci su se 
svakog dana kupali na rijeci, igrali po vrbacima i pješčanim 
sprudovima. Puštali su zmajeve od papira, lovili ribu 1 niko ne bi 


mogao reći da im je bilo dosadno. 


I Jelen je provodio dane na obali rijeke. Imao je nekoliko 
odanih prijatelja koji nikad nisu posumnjali u njegovu priču O 
patuljcima, pa nije ni pokušavao ni želio da se uključi u igru 
ostalih vršnjaka. 

U to vrijeme, nakon završetka školske godine, pojavio se u 
selu Đurđevak — dječak iz grada, koga su rođaci pozvali da kod 
njih provede odmor. Bio je veseo, okretan, došao je na obalu i 
odmah dokazao da trči 1 skače bolje od svih dječaka, da pliva i 
roni kao riba i da mu je teško naći takmaca. 

Dječaci su bili iznenađeni. 

Mnogi su bili 1 uvrijeđeni. 

—Zar ćemo dozvoliti da ostanemo pobijeđeni?— govorili su. 

— Zar među nama nema nikog ko bi dokazao Đurđevku da 

nije nepobjediv. 

Neko se sjetio: 

—A Jelen? 

Dječaci su se obradovali i povikali: 

— Jelena neće pobijediti! Zovimo Jelena! 

Potrčali su na sve strane da ga traže. Našli su 
ga 1 dugo molili da se takmiči s Đurđevkom. 

—Zaboravi ono s patuljcima — govorili su. — Mi smo već 
zaboravili i žao nam je ako smo te uvrijedili. 

—Dobro, takmičiću se! — pristao je na kraju Jelen. — Idemo 
odmah. 

Konačno — zašto da se ne izmiri s dječacima? Zašto da ne 
pređe preko svega što se dogodilo? Oni nisu bili krivi što se 
Sunčan nije više pojavio. Ni on nije bio kriv, pa zašto onda da se 1 
dalje ljuti! 


Dječaci su saopštili Đurđevku: 


—Ako pobijediš Jelena, onda ti zaista nema takmaca u selu. 
Đurđevak je ljubopitljivo posmatrao Jelena. Jelen je posmatrao 
Đurđevka. Dječaci su bili nestrpljivi. 

—Počnite, — vikali su — počnite odmah. 

Predložili su da prva tačka takmičenja bude: skok u daljinu. 
Odabrali su najpogodnije mjesto na ledini, povukli crtu i upitali: 

— Ko će prvi? 

Jelen je skočio prvi. Zatim Đurđevak, pa opet Jelen. I na kraju 
rezultat je ispao: neriješeno. 

—A sad? — upitao je Đurđevak. — Hoćeš li da plivamo do 
otoka? 

Jelen je znao da pred sobom ima opasnog takmaca. Kad su ga 
dječaci pozvali, nije ni pomišljao da može ostati pobijeđen i nije 
bio zadovoljan prvim rezultatom. Zato je rekao: 

—Ne, nećemo da se takmičimo u plivanju. Nećemo da trčimo. 
Idemo u tvrđavu i ako se popneš na bedem, priznaću da sam u 


svemu pobijeđen. 


—Pokušaću — pristao je Đurđevak. — Zašto da ne pokušam? 


Dječaci su tražili da se odmah pođe u tvrđavu. Uz put su 


grajali, žučno se prepirali. 

—Neće se popeti! — tvrdili su jedni. 

Hoće! — izjavljivali su drugi. 

Neki su se čak pobojali da će Đurđevak odustati prije nego što 
dođu do tvrđave, pa su žurili da stignu što prije. 

A Đurđevak je sam sebe hrabrio i govorio: 

—Što može Jelen, mogu i ja. 

Kad su se našli u tvrđavi, Đurđevak je pažljivo razgledao 
zidove, odmjerio okom visinu do grebena. A onda iznenada i 
odlučno IZjavio: 

—Neću da se penjem! 

—Zašto? — zagrajali su dječaci. 

—Zato što je opasno. 

—UPplašio si se. Znali smo da ćeš se uplašiti. 

— Nisam se uplašio, ali neću da se penjem. 

—Onda si pobijeđen. 

—Izaberite drugu tačku takmičenja. Na ovu ne pristajem. 

— Ti si već pristao. 

—Ali sad odustajem. 

Dječaci su mogli biti zadovoljni što je Đurđevak pobijeđen, a 
ipak nisu bili. Ispalo bi zanimljivije da je bar pokušao da se 
popne 1 zato su povikali Jelenu: 

—Pokaži mu kako se penje! 

Jelen se nije dugo premišljao. Za nekoliko časaka bio je već 
nad glavama dječaka, verao se kao mačka uz okomiti Zid. 

Dječaci su pratili svaki njegov pokret. 

Iznad trvđave su kao i uvijek kružile čavke, iz tamnih rupa 
izvirivale probuđene sove kao da su htjele pitati: 


—Zašto toliko galamite? Zašto nas ne pustite da mirno 


spavamo? 

Jelen se penjao lagano, bio je siguran. Ali, najednom, svi koji 
su ga pratili vidjeli su kako mu se ispod ruke otisnuo kamen, čuli 
su krik. 

Jelen je pao. 

Dječaci su stajali kao okamenjeni. Nisu umjeli ni da se 
maknu. Prvi se snašao Đurđevak, pritrčao Jelenu, koji je 
nepomično ležao na zemlji. Podigao mu je glavu, počeo ga 
dozivati. Ali Jelen ni da se makne. 

—Mrttav je! — tužno je izgovorio Đurđevak. 

—Mrtav! — ponovili su dječaci 1 počeli da plaču. 

— Trebalo bi da neko otrči u selo 1 javi šta se dogodilo — 
rekao je Đurđevak. 

Niko se nije odazvao. Dječaci su još uvijek stajali na istom 
mjestu ne vjerujući da se nesreća zaista dogodila. I dozivali su 
Jelena: 

—uUstani! 

— Probudi se! 

I najednom, kao da je čuo njihovo dozivanje, Jelen se 
pokrenuo, podigao na laktove 1 upitao: 

— Šta se to dogodilo? 

Nije dobio odgovor samo je čuo povike iz mnogobrojnih grla: 

— Živ je! Živ! 

Đurđevak se prevario, svi su se prevarili. Jelen je ustao, počeo 
da hoda, a dječaci su počeli da ga grle, da igraju od radosti. 

Pošli su u selo i niko više nije spomenuo takmičenje, niko više 
nije bio ljut na Đurđevka. 

Nakon toga događaja Jelen je odlučio da više ne posjećuje 


tvrđavu, da se više nikad ne penje na bedem. Ali susret s 


patuljcima nije zaboravio. 

Nije se čak više ni ljutio na Sunčana. Sve što se zbilo one noći 
ličilo je zaista na san koji se više nije mogao povratiti. 

Kao i ranije, često je pjevao pjesmu o Zaboravljenoj Zemlji. 

Jednom je čak sanjao kako putuje preko mora, u barci s 
bijelim jedrima, sam, naoružan mačem 1 strijelama. Iznad barke 
su jurili galebovi i govorili mu: 

—Nije daleko Zaboravljena Zemlja. Izdrži još malo pa ćeš 
stići tamo. 

I stvarno. Iz magle, blještava u suncu, pojavila se najednom 
obala. Na visokoj oštroj stijeni stajao je Sunčan, mahao mu 
rukom i dovikivao: 

— Znao sam da ćeš doći. Čekao sam te dugo. Onda se pored 

Sunčana pojavila Zvjezdana 1 još mnogo patuljaka. Svi su 

držali u rukama kape i vikali: 

—bDobro nam došao, Jelene! U Zaboravljenoj Zemlji ćeš biti 
uvijek mlad i snažan. 

Vidio ih je sasvim dobro, čuo sasvim dobro. Bio je već blizu 
obale, trebalo je još malo da se iskrca. I iskrcao bi se da iznenada 
nije pokuljala magla, sakrila patuljke, a odmah zatim počeo da 
duva vjetar, koji je potjerao barku od obale. Uzalud je pokušavao 
da dozove Sunčana. More je urlalo, niko ga nije čuo, niko nije 
došao da mu pomogne. Vjetar se igrao s barkom 1 neko je uporno 
ponavljao: 

—U Zaboravljenu Zemlju stižu samo hrabri. Barka je naglo 

naletjela na stijene 1 razbila se. Jelen se probudio i začuđeno 

pogledao oko sebe. 
Ležao je u postelji, a kroz otvoren prozor virio je u sobu nasmijan 


mjesec. 


Bilo mu je drago što je taj brodolom doživio u snu, ali poslije 
te noći postao je potpuno uvjeren da je Sunčan napustio tvrđavu i 
otišao u Zaboravljenu Zemlju. A jednom je rekao dječacima: 

—Postaću mornar. I neću se ismiriti dok ne pronađem 
Zaboravljenu Zemlju, dok ne stignem u nju. 

Vi možda mislite da je ta izjava bila samo hvalisanje. 

Ne. 

Jelen je postao mornar. Mnogo kasnije, kad je već odrastao, 
otišao je iz sela i počeo da plovi dalekim morima, sklopio mnoga 
poznanstva s galebovima, slušao kako pjevaju ribe. 

Da li je ikad stigao do Zaboravljene Zemlje — ne znam. Čuo 
sam samo da je postao kormilar, da se nije bojao ni vjetrova ni 
talasa, da je prolazio s brodom svuda kuda drugi nisu smjeli. 

Volio bih da se jednom sastanem s njim, da ga upitam: 

— Jesi li stigao do Zaboravljene Zemlje? Jesi li gdje vidio 


Sunčana 1 njegove patuljke? 


PITANJE NA KOJE NISAM MOGAO DA 
ODGOVORIM 


Završio sam bio priču o Sunčanu i Pahuljici. 

Dječaci su sjedjeli oko mene po zidinama tvrđave 1 dugo nisu 
ništa progovorili. 

Za oštru planinsku kosu spuštalo se sunce, sa prostranih polja, 
site 1 vesele, vraćale su se čavke. 

Još malo pa će početi da se spušta noć, još malo pa će 1Z 
svojih skrovišta početi da izlijeću sove i slijepi miševi. 

Hoće li u ponoć izaći na bedem tvrđave nepoznati patuljak kao 


što je nekad izlazio Sunčan? 


Hoće li, možda, poći u lov? 

Ko bi mogao dati odgovor? 

A tvrđava je nijema, kamen ne govori, kamen čuva tajnu. 

Tvrđava! 

O čemu bi drugom ako ne o tom razmišljali dječaci poslije 
moje priče? A 1 ja sam, priznajem, bio znatiželjan 1 volio bih, 
mnogo bih volio, da sam tog časa mogao saznati žive li još uvijek 
u tvrđavi patuljci. 

Prvi je progovorio crnokosi dječak, koji me je podsjećao na 
Jelena, i iznenadio me pitanjem: 

—Zašto ne napišete knjigu o Sunčanu 1 Pahuljici, O 
Zaboravljenoj Zemlji? 

— Knjigu! — začudio sam se. — Nisam na to mislio. 

—Onda bi svi mogli da čitaju, Svi bi saznali za našu tvrđavu, 


za Jelena. 


Nisam znao šta da odgovorim. Šutio sam sve dok nisu 
zagrajali 1 ostali dječaci: 

—Napišite knjigu! I pošaljite nam što prije da čitamo. 

—Dobro — pristao sam. — Pokušaću da napišem knjigu. Ali 
ne tako brzo — trebaće mi dosta vremena. 

Pošli smo od tvrđave uskom stazom niz brdo. Ispratile su nas 


čavke, a nisam siguran da nas odnekud iz prikrajka nisu pratile i 


oči nasmijanih patuljaka. Ko zna šta se sve dogodilo od 
Sunčanova odlaska! Ko zna nije li iz planine dolutalo kakvo 
pleme i nastanilo se u tvrđavi! 

U selu sam se oprostio od svojih novih poznanika, a već 
sutradan sam otputovao, pomalo tužan poslije obnovljenih 
uspomena. 

Mogao bih se zakleti da su dječaci poslije mog odlaska još 
češće odlazili u tvrđavu i tražili patuljke. 

Mogao bih se zakleti da je crnokosi dječak bio najuporniji, ali 
se ipak nadam da više nije pokušavao da se penje na bedem. 

Mogao bih se zakleti da često prije spavanja sjede negdje na 
poljani ili na obali rijeke 1 čekaju da se s plavog nebeskog svoda 
sruši treperava zvijezda. 

Mogao bih se zakleti da žale što nemaju strijele kakve je imao 
Sunčan 1 da pričaju kako će jednog dana poći, kao i Jelen, da 
traže Zaboravljenu Zemlju. 

A ja sam morao da održim obećanje koje sam im dao. 

Počeo sam da pišem knjigu o Sunčanu i Pahuljici 1, vjerujte, 
mnogo sam se namučio. Lakše je pričati nego pisati, lakše je dati 
obećanje nego ga ispuniti. 

Ali — zar sam smio da prevarim dječake? Ne. 

Dugo sam pisao, često brisao, pa opet pisao dok konačno 
nisam rekao: 

—Gotovo! Još samo da se knjiga odštampa 1 da je pošaljem u 
selo svojim malim prijateljima. 

Oni su mi u međuvremenu često pisali pisma i uvijek pitali: 

— Jeste li završili knjigu? Mi nestrpljivo čekamo. 


Ja sam im odgovarao da radim 1 molio ih da se još malo strpe. 


I čim sam prvu odštampanu knjigu dobio u ruke, požurio sam na 
poštu. 

Tako je moja knjiga napokon otputovala. Napokon sam 
mogao biti zadovoljan što sam ispunio obećanje dato pod 
zidinama stare tvrđave. I bio sam zadovoljan, ali ne 1 sasvim 
miran. 

— Hoće li se moja knjiga dopasti dječacima? — pitao sam se 

Znao sam da neću dugo čekati njihov odgovor i, priznajem, 
bio sam nestrpljiv. 

Da sam mogao, poslao bih 1 Jelenu jednu knjigu. Bilo bi mi 
veoma drago da sam mogao čuti 1 njegovo mišljenje, a još draže 
da mi odgovori je li našao Zaboravljenu Zemlju. 

Ali Jelen se nalazio negdje daleko na moru. Nisam znao gdje i 
nisam mogao da mu pošaljem knjigu. Ipak nisam odustao od te 
namjere. Ako ikad saznam njegovu adresu — poslaću mu knjigu. 

Konačno — stiglo je pismo od dječaka iz sela. Bilo je opširno, 
sa mnogo potpisa, ali ja ne mislim da ga navodim u cjelini. Kao 
što sam 1 očekivao, za njih je bilo najvažnije da saznaju je li 
Sunčan već stigao u Zaboravljenu Zemlju. 

Ali, na žalost, ni ja to još uvijek nisam znao i razumije se, 
nisam im mogao dati siguran odgovor. Mogao sam samo da im 
javim: 

— Ako išta doznam o Sunčanu i njegovim patuljcima, 
napisaću knjigu u kojoj će biti opisan čitav njihov put od stare 
tvrđave do Zaboravljene Zemlje. 

Tako sam dao dječacima i drugo obećanje. 

Hoću li ga moći ispuniti? 

Ne znam! 


Zato molim sve one koji budu čitali ovu knjigu da mi jave ako 


su što saznali o Sunčanu, ako su negdje sreli njega ili njegove 


patuljke. 


Sken, OCR, prelom : 
BABAC 


KNJIŽEVNO DJELO AHMETA HROMADŽIĆA 


U našoj savremenoj literaturi za djecu 1 omladinu književno 
djelo Ahmeta Hromadžića zauzima vidno mjesto: ono je 
nesumnjivo prihvaćeno od najmlađih čitalaca, koji su u njemu 
našli dosta od svojih snova i maštanja, od vedrine i nasmijanosti 
svoga djetinjstva. Pisano prisno i sa puno razumijevanja, 
poštovanja 1 ljubavi prema djeci, ono je u stvari topla ispovijest 
samoga pisca i donosi sliku jedne ne baš daleke stvarnosti u kojoj 
je proteklo njegovo djetinjstvo u selu pod planinom. Ali ta slika, 
literarno vješto oživljena, zanimljiva je 1 danas jer je sazdana od 
detalja zajedničkih svim djetinjstvima ma gdje ona bila; i u njoj će 
svako prepoznati ponešto iz onih dragih najmlađih dana kada se 


bezbrižno ulazilo u život. Ma koliko, dakle, ta slika djetinjstva 


bila konkretna i vezana za jedan kraj i jedno doba, ima u njoj 
širine koja je čini opštom i trajnom 1 privlačnom. Prema tome, u 
mnogo čemu, aktuelnom. 

Ahmet Hromadžić je rođen 1923. godine u selu Bjelaju, u 
blizini Bosanskog Petrovca. Osnovnu školu je učio u rodnom 
selu, građansku školu u Bosanskom Petrovcu i srednjotehničku u 
Sarajevu, gdje kao napredan đak učestvuje u mnogim akcijama 
Komunističke partije i među svojim drugovima propagira njene 
ideje. Rat ga zatiče u Bjelaju, i sav užas okupacije i 
bratoubilačkog klanja ostavlja na njega težak utisak, ogorčava ga, 
buni, tako da se pri prvom pozivu Partije na oslobodilački ustanak 
svrstava među njene ratnike. Pri kraju narodno-oslobodilačke 
borbe postaje novinar lista ,Oslobođenje" 1 objavljuje ratne 
reportaže i članke, a nekoliko godina kasnije, u već oslobođenoj 
zemlji, uređuje ,,Zoru", sarajevski književni časopis za omladinu. 
Kad je časopis prestao da izlazi, Hromadžić uskoro pokreće 
dječju biblioteku ,,Lastavica", koju brižljivo 1 sa iskustvom 
uređuje sve do danas — učinivši je neobično popularndm i 
omiljenom kod djece. Uporedo s ovom djelatnošću, Hromadžić se 
razvijao 1 kao književnik. Već u prvim njegovim pripovijetkama 
zapažao se dar za sočno 1 zanimljivo kazivanje, koje će on 
postepeno, sazrijevajući kao pisac, učiniti dubljim i bogatijim. 
Objavio je roman ,,Labudova poljana", u kome je dao prve dane 
revolucije i svoje drugove u njoj. Njegovo se ime zatim sretalo 
ispod dječjih priča u  ,,Politici", ,Oslobođenju",  ,,Malim 
novinama" 1 drugdje. Kasnije je te priče prikupio 1 sredio u knjigu 
Patuljak vam priča". Napisao je pored toga 1 dva romana za 
djecu: ,,Patuljak iz Zaboravljene Zemlje" 1 ,Okamenjeni vukovi". 


U knjizi ,,Dječji pisci o sebi" (u dva toma), u kojoj o svom 


književnom radu 1 danima svoga djetinjstva pričaju poznati naši 
pisci kao što su Čopić, Tone Seliškar, Grigor Vitez, Dragan 
Lukić, Arsen Diklić i drugi, Hromadžić iznosi šta ga je nagnalo 
da piše. Da piše za djecu. Ali u ,,Patuljku iz Zaboravljene Zemlje" 
navodi još konkretniji povod. Jednom se, poslije mnogo godina, 
našao u svome rodnom selu. Mnogo šta se u njemu promijenilo, 
prohujalo mnogo čega što je ostalo da živi samo u uspomenama. 
Bilo je to vraćanje svome djetinjstvu, 1 sa tugom se sjećao svojih 
drugova dječaka s kojima se radosno igrao oko stare napuštene 
tvrđave iznad sela. Krenuo je tamo, tvrđavi. Našao ju je još više 
oronulu, pustu, bez njega — dječaka i bez davnih drugova koji su 
izginuli 1 nestali, ili se rasturili po svijetu. Stajao je tu uzbuđen. A 
onda je začuo vesele dječje glasove u tvrđavi. Trgao se. Jesu li se 
to oni, dani djetinjstva, vratili, a s njima i njegovi drugari. Ubrzo 
su ga okružili dječaci, novi zemljaci, 1 prosto ga namamili da im 
priča legendu o tvrđavi. Pričao im je i pričao, a zatim se sjetio da 
bi to valjalo 1 da napiše. Tako je počeo. Sve tri njegove knjige za 
djecu imaju zajedničku atmosferu 1 manje-više istu sredinu: 
planina, jezero, ili more, tvrđava. Korijeni iz djetinjstva ostali su 
u piscu na čitav život. Šumarev sin zavolio je prirodu bezgranično 
— šume lisnate od proljeća 1 žute pod jesen, tajanstven Život 
najrazličitijih zvijeri u njima, potoke 1 vrela, skrovita jezera koja 
se pretpostavljaju i more koje se u dječjoj mašti naslućuje iza 
prve planine. ,,Posmatrao sam prirodu", veli Hromadžić na 
jednome mjestu. ,,Posmatrao život. Posmatrao sam ptice i Zvijeri. 
I vidio sam ih srećne. Vidio sam ih tužne. Vidio sam ih lude od 
mržnje. Vidio sam (u njima) nježne majke, dobre prijateljice. Pa, 
zar to nije dosta?" U tome je uglavnom sva njegova proza za 


djecu. Doživljavajući prirodu intimno, 1 zaljubljen u nju, on sa 


velikim poznavanjem njenog života priča o ljepotama i 
opasnostima njenim; katkada — to je iskrena himna njoj, ili topla, 
uzbudljiva proza. Čitav jedan svijet, naoko neviđen ili tek 
površno viđen i znan, on uvodi u priču, i istančano, zanimljivo 
pripovijeda djeci. Na prvi pogled može fabula da bude 
jednostavna a rasplet očekivan, no to ne smeta sasvim dobrom 
utisku cjeline, kao što ni pouka nimalo ne štrči jer je data kroz 
fino literarno tkanje. Najljupkija je, da tako kažem, ,,Patuljak vam 
priča", najmaštovitija ,,Patuljak iz Zaboravljene Zemlje", 
najcjelovitija ,Okamenjeni vukovi". U njima Hromadžić u obliku 
bajke kazuje ono štoje nekad u djetinjstvu doživio ili čuo, ili sam 
stvaralačkom maštom dogradio; ali te njegove bajke imaju toliko 
životnog soka i elemenata realnog, da se poimaju kao neprekinuta 
priča iz šume — obična i prirodna — u kojoj su glavni akteri 
ptice ili zvijeri sa svim osobinama ljudskim. U suštini, to su više 
proširene basne u kojima se na umjetnički način podvlači izvjesna 
životna mudrost kao plod neposrednog životnog iskustva. 
,Patuljalk vam priča" zbir je pripovijedaka o pticama, o 
bijelom slavuju Plamenki, golubovima, orlu, zlatokljunoj ptici 
itd.; međutim, kroz njihove životne epizode ispričana je sudbina 
ljudska. Alegorija je u njima jasna. Ona se zalaže za plemenito 1 
časno, za prijateljstvo i dostojanstvo, za hrabrost, za žrtvu. Svijet 
ptica je svijet ljudi. I neprimjetno najmlađi čitalac izvlači 
upoređenja ulazeći u taj svijet kao da nije nemušti. Ptice postaju 
junaci koji osvajaju simpatije. U knjizi ,,Patuljak iz Zaboravljene 
Zemlje" Ahmet Hromadžić svoju sklonost prema bajci još 
potpunije razgranjava. Postoji negdje, daleko na sjeveru, 
Zaboravljena Zemlja do koje niko ne dopire — možda postoji, 


možda 1 ne postoji, nije toliko važno. I ne pitajte gdje je, da li u 


suncu ili magli, u zagrljaju vjetrova, kraj mora ispod zvijezda — 
niko je neće naći. Njen idiličan mir 1 spokojstvo prekidaju 
mornari koji nasilno odvode Pahuljicu, sestru patuljka Sunčana; 
brod zatim potapaju strašni vjetrovi, zgrabe patuljčicu 1 odnose je 
u svoj nepristupačni dvorac. Tamo je zatvore. Ali neustrašivi 
Sunčan ne miruje 1 on luta po morima tragajući za sestrom. 
Poslije mnogo prepreka i muka, oslobađa je iz dvorca — no ona 
umire na putu u Zaboravljenu Zemlju. Tužan zbog njene smrti, 
Sunčan ne želi više da se vrati u svoju daleku zemlju, luta po 
svijetu, dok najzad ne dospije u naše krajeve — u tvr-đavu pod 
planinom kraj koje je teklo autorovo djetinjstvo i djetinjstvo 
dječaka Jelena, koji se sprijateljuje sa patuljkom. Od početka do 
kraja ovaj roman je maštovit i krcat zanimljivim događajima. Biti 
uporan i smion, snalažljiv, spremao na patnju 1 žrtvu za drugog — 
poruka je ove Hromadžićeve knjige. 

U ,Okamenjenim vukovima" pisac je dao punu mjeru svojih 
pripovjedačkih sposobnosti. I ovo je zanimljiva pripovijest o 
svijetu životinja; o srndaću Srebrenku koji je izraz naivnosti, 
čednosti i dobrote, i o mladim vukovima, njegovim susjedima i 
vršnjacima, koji ubrzo postaju strah i trepet čitavog šumskog 
prostranstva. Fabula je napeta, privlačna, neprekidno drži čitaoca 
— čak 1 onog starijeg, i ona takođe ima pouku o dobru i Zlu, ali 
datu literarno sigurno koliko 1 oprezno, tako da se sama nametne 
kao neodoljiv 1 prirodan zaključak. Divna svježina izbija iZ 
romana — pisanog sa velikim poznavanjem svijeta o kome 
govori i sa prisnošću prema onome kome se obraća. Na mahove 
to je mala poema o šumi i njenim izvornim ljepotama, 1 o životu 
koji se u šumi tako snažno 1 tako raznoliko razvija. Kao i u 


ostalim knjigama, Hromadžić i ovdje prenosi sliku života među 


ljudima, sa svim karakteristikama, naravima 1 odnosima — vješto 
i živo vođenu, da se gotovo i ne osjeća kao basna, kao bajka, kao 
alegorija, nego se čitalac odmah uklapa u pripovijedanje i 
zaboravlja da se ono bavi životom životinja. 

Čitava Hromadžićeva proza lirski je lepršava, pročišćena, ali i 
duboka istovremeno; duboka po onome što najmlađem čitaocu 
uspijeva da prenese 1 što stvarno ubjedljivo kaže. Ona je pomalo 
sjetna, ali i po svemu vedra, u njoj se potvrđuje život, majčina 
ljubav, prijateljstvo, dobro djelo; i kad se odigravaju događaji koji 
će uzbuditi tugom — vedrina preovladava i život odnosi pobjedu. 
Hromadžić ne idealizuje, nego daje stvarni život 1 onda kad 
izgleda da je izmišljen. život šume, ma koliko bio opojan i 
zanimljiv i poetski upečatljiv, ima 1 svoje gorke tonove 1 svoju 
tamnu stranu. Premda zagonetan i tajnovit, on je jedna dugotrajna 
borba na život 1 smrt — borba surova 1 neizvjesna. Treba istrajati 
u toj borbi, treba biti hrabar i snalažljiv, ne poniziti se strahom 
pred neprijateljem — sugestija je autora. A ta sugestija uzme se iZ 
sume spretno 1 postepeno pruženih podataka, emocija, zapažanja 
— što je svakako jedna od dobrih osobina cjelokupne 


Hromadžićeve proze za djecu. 


Dušan KOSTIĆ 


